‘In-House Parking Lot’ Simbolik Kehidupan Mewah Di Singapura

Pemilik-pemilik kereta mewah pasti suka dengan fasiliti yang disediakan di apartmen mewah ini. Malah, sungguh menakjubkan apabila melihat cara ia beroperasi kerana ia sangat-sangat jarang ada di kediaman persendirian atau boleh dikatakan inilah yang pertama!

Baca: Wanita Ini Berjaya Menukarkan Bilik Tidur Anda Menjadi Apartment Mikro Yang Sungguh Praktikal

Fasiliti mewah ‘in-house parking lot’ ini telah disediakan di Reignwood Hamilton Scotts, sebuah apartmen ikonik di Singapura dengan tempat letak kereta di langit. Ia direka dengan teliti bagi memenuhi perkara-perkara penting kepada pemilik kediaman dan kenderaan mewah.

“Pada asasnya cara kita mendapat ilham tempat letak kereta di langit adalah dengan membayangkan anda akan meletakkan mainan kesayangan anda… dan ia (akan) menjadi sebahagian daripada susunatur ruang tamu,” kata Sim Calvin Chen Min, pengarah projek.

Fasiliti ini hanya khas untuk pemilik-pemilik kediaman sahaja. Mereka perlu masuk ke ruangan bawah tanah dan memakirkannya di satu ruangan khas yang dibina dengan lantai plat besi. Kemudian, turun dari kenderaan dan masuk ke ruangan lounge untuk memasukkan kod atau lakukan imbasan cap jari.

Setelah sistem menerima kod atau imbasan cap jari, kenderaan akan digerakkan ke ruangan lif untuk mengangkat ia naik ke atas. Apabila sampai di kediaman berkenaan, pintu garaj akan dibuka dan kenderaan dimasukkan ke petak kosong. Semuanya ini berlaku secara automatik, sementara pemilik kenderaan naik ke atas melalui lif biasa.

Bangunan Hamilton Scotts yang telah dibina oleh KOP Properties ini mempunyai 56 unit apartmen dan 36 tingkat. Harga sebuah apartmen Hamilton Scotts bermula dari $7.5 juta dengan dua buah tapak garaj in-house dan harga sebuah penthouse boleh mencecah sehingga $24 juta dengan empat buah tapak garaj in-house.

Baca: Rumah Teres Setingkat TTDI Diubah Suai Seperti Banglo Mewah Dan Moden

Sekurang-kurangnya, risiko kenderaan bernilai jutaan tenggelam di tempat letak kenderaan bawah tanah yang pernah berlaku di salah sebuah apartmen mewah di Singapura tidak berlaku dengan adanya fasiliti seperti ini.

Oh, ya! Jika anda memiliki kereta mewah, anda perlu berhati-hati dengan dua orang ini. Mereka pasti buat anda takut!


‘InBetween’ Drama Baharu Buat Peminat Siri Thriller Jenayah

Buat peminat siri thriller jenayah, InBetween adalah antara siri baharu menarik untuk anda tonton yang kini sedang ditayangkan di Unifi TV CH 473 menerusi saluran Blue Ant Entertainment. InBetween bakal membawa anda kisah Cassie Bedford yang dilahirkan dengan kemampuan untuk melihat visi, walau beliau mahu atau pun tidak.

Bersempena dengan siri ini, Blue Ant Entertainment dan Breakout Malaysia bekerjasama untuk satu pengalaman penyiasatan menarik untuk anda. Bilik The Greatest Murder Of Westwood akan membantu The Oracle (orang yang dalam melihat visi seperti Cassie) menyelesaikan misteri pembunuhan yang terdapat di bilik ini.

Welcome to the world of The InBetween, where justice lives between this world and the next. This riveting crime-meets-psychic series comes to you from May 31, every Friday at 10.35pm on Blue Ant Entertainment (Unifi TV Ch 473)! Bringing The InBetween experience closer to you, Blue Ant Entertainment is collaborating with Breakout to showcase “The Greatest Murder of Westwood” with the help of The Oracle (who “sees” visions like the show’s protagonist, Cassie). . Come join us to solve a crime right here @ Avenue K! @blueantentertainment . . Only last for 2 weeks from 31 May – 21 June 2019! Hurry up! . #breakout #breakoutmy #kualalumpur #fun #kl #teambuilding #instakl #game

A post shared by  BREAKOUT® MALAYSIA – KL (@breakoutmy) on May 31, 2019 at 3:28am PDT

100 yang terawal berjaya menyelesaikan misteri ini dalam masa yang diberikan akan memenangi hadiah misteri daripada Blue Ant Entertainment. Kolaborasi ini sudah pun berlangsung sejak 31 Mei lalu sehingga 21 Jun 2019. Jika anda berminat untuk uji kemampuan anda berfikir menyelesaikan jenayah, boleh terjah Breakout Malaysia  di Avenue K sebelum 21 Jun ini.


Memperkenalkan ‘Incredibeard’; Lelaki Dengan Jambang Yang Epik Dan Awesome

November sudah hampir tiba! Ini bermakna sudah hampir bermulanya Noshember! Tak tahu apa itu Noshember? Esok saya akan bercerita tentang Noshember. Untuk artikel ini, kita hendak berkenalan dengan seorang brother dengan jambang yang epik dikenali sebagai Incredibeard! Kalah jambang handsome Wak Doyok!

Isaiah Webb yang menetap di San Francisco mula menjadi perhatian dunia apabila beliau membuat banyak perkara pelik dengan jambangnya. Jambang beliau kini dianggarkan sepanjang 26-inch yang beliau simpan sejak lebih 4 tahun yang lalu. Kalau Rapunzel rambutnya panjang, Isaiah adalah Rapunzel versi lelaki tetapi dengan versi janggut.

Semuanya bermula atas sokongan isteri beliau, Angela. Angela suka apabila Webb berjambang jadi beliau biarkan sahaja jambangnya tumbuh. Dan apabila menyimpannya untuk masa yang lama, jambang Webb mudah dibentuk menjadi pelbagai style termasuk menjadi mangkuk untuk makan ramen, pemegang cawan kertas, menjadi kuku Wolverine dan banyak lagi!

Kemudiannya, beliau mula nampak ruang untuk berbisnes dengan menggunakan jambang beliau. Jadi jika anda mahu membeli tonik pelebat jambang, tonik untuk merapikan jambang atau membeli sikat khas untuk jambang anda, anda boleh terus ke page Facebook Incredibeard untuk membeli.

Jadi pada isteri-isteri di luar sana, kalau husband anda mahu simpan jambang sepanjang November ini, biarkan sahaja kerana ianya untuk satu cause yang baik. Jadilah seperti Angela yang sentiasa memberi sokongan kepada Webb. Di bawah ini adalah antara gambar jambang pelik Webb. Memang power! Terus rasa nak berjambang untuk 4 tahun. Anda boleh ke page Facebook Webb di sini. Hail to the beard!


Tonton Trailer Pertama Filem Terbaru Incredibles 13 Tahun Selepas Diumumkan

Selepas beberapa tahun para peminat berhajat untuk menonton sambungan bagi siri Incredibles, akhirnya Disney pada minggu ini telah mengeluarkan trailer rasmi Incredibles 2. Melalui trailer ini, Disney memperlihatkan superpower Jack Jack yang mempunyai gabungan kuasa yang berbeza. Oh ya, beliau masih lagi bayi dimana mengingatkan kami kepada ending filem sulung Incredibles.

Kami jangkakan filem ini bukan sahaja bakal menjadi tontonan kanak-kanak, malah mereka yang sudahpun bergelar ibubapa. Incredibles bakal mula ditayangkan di pawagam berdekatan anda bermula pertengahan tahun hadapan. Tonton trailer ini untuk melihat telatah Jack Jack bersama superpower yang dimilikinya.


Indah Dunia Ini Dengan Nikmat Bulatan Gembira

Hidup di perantauan, andai tidak berteman, tidak berkumpulan, pasti diri kadang terasa seolah ‘terbuang’. Ikatan kekeluargaan itu sangat penting. Islam sangat menganjurkan silaturahim.

Faktor ini jugalah yang membawa agama sampai kepada kita!

Bulatan gembira ini ialah satu nama manja bagi usrah. Usrah pula adalah keluarga dalam bahasa Arab.

Biasanya usrah ini dibuat dalam keadaan duduk yang majoritinya akan membentuk bulatan. Sebab itu juga ada orang yang memanggil usrah ini sebagai halaqah atau liqa’, yang bermaksud bulatan, pertemuan.

Ada sesetengah orang fikir Usrah ini untuk mereka yang alim-alim, yang soleh solehah, yang sempurna, bertudung labuh dan pelbagai lagi ciri-ciri baik yang bermain di fikiran.

Sebenarnya tidak. Anda juga berpeluang mengikuti usrah, menikmati ukhwah terutama bagi mereka yang nun jauh dari keluarga. Ia terbuka untuk anda menerima sentuhan-sentuhan jiwa yang membasahkan iaitu tarbiyah: salah satu cara untuk menyentuh dan membentuk hati.

“Sesungguhnya di dalam tubuh (manusia) ada seketul daging; jika baik daging itu maka baiklah seluruh tubuhnya, dan jika rosak daging itu maka rosaklah seluruh tubuhnya dan ketahuilah bahawa ia adalah hati.” – Hadith riwayat Bukhari dan Muslim

Semangat untuk berubah menjadi lebih baik itu juga akan konsisten kerana bulatan gembira ini ada nilai keprihatinan, sokongan dan semangat ukhwah untuk mengingatkan antara satu dengan lain mengenai hal-hal yang baik dan diterangkan dengan penuh kasih dan hikmah.

Selain bulatan gembira ini, pelbagai aktiviti susulan diadakan untuk memantapkan lagi pembinaan jatidiri sebagai seorang individu muslim. Akhirnya, sama-sama gembira, sama-sama tolong-menolong antara satu sama lain untuk memahami dan menghayati Islam.

Indahkan dunia ini dengan bulatan gembira!

Mari berusrahlah semua! Inilah dia bulatan gembira yang tidak boleh dijual beli, hiburan hati yang sejati! Cari bulatan gembira anda juga agar hati ini berbunga kembali. Usrah wajar dijadikan santapan mingguan untuk rohani. Berbunga dengan minda dan jiwa yang lebih dekat dengan Ilahi!

Ini bulatan gembira Puan Wardina Safiyyah:

Nota:
murabbi: orang yang membawa bulatan gembira
mutarabbi: orang yang mengikuti bulatan gembira

Sumber:
Youtube Pertandingan Video Osem APG ’11: Bulatan Gumbira Kami di bumi sonata | 우리의 행복한 가족
Blog Puan Wardina Safiyyah dan Blog Angel Wears Gucci


Indahnya Kenangan Semasa Kecil Tanpa Gajet

Zaman dahulu tiada internet, tiada iPad, tiada iPhone, pendek kata semua permainan geek tiada. Kalau hendak bermain, kena angkat kaki dan gerakkan badan. Tanpa alat pun tidak mengapa. Hanya gunakan imaginasi ke atas barang-barang di persekitaran, dan walla, kita sudah seronok bermain. Hidup sungguh ringkas tetapi masih sungguh menggembirakan. Mari imbas kembali apa yang kita lakukan semasa kecil dahulu.

3. Main kubu guna kusyen (sampai emak marah).

8. Buat kad nama dan kumpul kad nama kawan banyak-banyak.

9. Telefon mak minta ambil lepas habis ko-kurikulum. Menangis kalau telefon rosak.

10. Buku teks legend dengan bau kertas yang best.

11. Berebut beli aiskrim Malaysia sebab takut perasa asamboi habis.

12. Buka kipas, bila menyanyi jadi suara robot.

14. Rasa cool bila minum coke botol kaca.

17. Mak guna susu pekat cap junjung. Iklan di televisyen pun sentiasa iklan susu pekat cap junjung. Sempat main ‘kumpul gambar tersembunyi’ – kena buka label dan gunting.

19. Pintal tisu sebagai bungkusan telur pindang.

20. Keringkan kasut bawah atau belakang peti ais.

22. Gula-gula paling sedap dalam galaksi. Bila buka penutup gula dia mesti berterabur. Bau dia, fuhh, wangi!

BACA: Kanak-Kanak Riang Sekitar 90an Pasti Tahu Beberapa Perkara Di Bawah

BACA Lagi: 9 Aktiviti Permainan Selepas UPSR Tahun 90-an Yang Bakal Mengimbau Kenangan Anda

LIKE dan FOLLOW Vocket di Facebook serta Instagram


Indeks Keamanan Global Letak Malaysia Di Tangga Ke-16 Negara Paling Aman Di Dunia

Melalui satu laporan yang dikeluarkan oleh Indeks Keamanan Global (GPI) 2019 menyaksikan Malaysia berada di tangga ke 16 sebagai negara paling aman di dunia.

Bagi senarai Asia Tenggara pula, Malaysia berada dikedudukan ketiga negara paling aman selepas Jepun dan Singapura.

Dalam satu kenyataan yang dibuat oleh Menteri Pertahanan, Mohamad Sabu menyatakan bahawa Malaysia berada dikedudukan terbaik berbanding di tangga ke-26 pada 2018.

Tambah beliau lagi, laporan IGP ini akan berjaya menarik lebih ramai pelabur dan pelancong untuk datang ke Malaysia.

Biarpun kedudukan Malaysia dilihat baik berbanding tahun lalu, kebimbangan soal keselamatan di Sabah dan Sarawak sentiasa perlu dijadikan keutamaan.

Berkata kepada media, Mohamad Sabu menyatakan bahawa kerajaan sentiasa komited dalam mempertingkatkan keselematan Sabah dan Sarawak bagi mengekang ancaman dari luar.

Untuk rekod, Sabah dan Sarawak telah dikawal oleh tiga operasi berbeza dari badan perkhidmatan Angkatan Tentera Malaysia iaitu Tentera Darat Malaysia (TDM), Tentera Laut Diraja Malaysia (TLDM) dan Tentera Udara Diraja Malaysia (TUDM).

Beberapa minggu lalu, laporan kami menyatakan bahawa majoriti rakyat Malaysia tidak yakin dengan masa hadapan negara. Klik pautan di bawah untuk membaca.

Majoriti Rakyat Malaysia Tidak Yakin Dengan Masa Hadapan Negara

Malaysia Tawarkan Pengecualian Visa Buat Pelancong China Dan India Bermula Tahun Hadapan


India Buka Lapangan Terbang Pakyong, Bakal Mudahkan Akses Ke Pegunungan Himalaya

Walaupun masih belum dibuka sepenuhnya tetapi lapangan Terbang baharu Pakyong sudah mula beroperasi. Ianya merupakan lapangan terbang baharu yang dibuka kerajaan India yang terletak di kawasan pedalaman di pegunungan Himalaya, Sikkim.

Lapangan terbang Pakyong ini terletak 4,593 kaki dari permukaan laut dan bakal memudahkan akses ke tiga negara: Bhutan, Tibet dan Nepal. Keindahan hutan yang mengelilingi lapangan terbang ini menjadikan lapangan terbang Pakyong sangat cantik dan berbeza dengan lapangan terbang yang lain.

“Kami memerlukan USD67.7 juta untuk membina lapangan terbang ini yang memaparkan kehebatan mereka yang terlibat dalam projek ini; bagaimana kawasan bukit ini diratakan serta bagaimana mereka bekerja dalam keadaan hujan lebat. Hasilnya? Sebuah lapangan terbang yang hebat dari segala aspek kejuruteraan, ” kata perdana menteri India, Narendra Modi.

Harapnya AirAsia akan terbang ke lokasi ini di masa akan datang.


5 Cara Urus Rasa Marah Ibu Bapa Muda Dengan Kerenah Anak

Mungkin ada di kalangan ibu bapa muda hari ini akan terasa stres ketika menjaga anak. Ada sahaja hal yang akan membuatkan mereka gatal tangan nak cubit, tarik telinga atau pulas perut anak yang pada sangkaan ibu bapa ini, itulah habuan buat anak tak mahu dengar kata.

Ada juga hal yang tetap jadi berkali-kali walaupun dah dipesan sampai berbuih mulut dan berasap telinga. Pada tanggapan ibu bapa, anak memang tak faham dan sengaja nak buat meter mereka marah naik laju.

Maka muncullah segala suara bukan setakat petir, suara singa dan raksasa pun ada. Anak? Tetap main macam biasa, buat hal yang sama, teruskan aktiviti mereka macam tiada apa-apa. Dan anak masih sayang ibu bapa.

Tapi ada pula ibu bapa yang masih terus-terusan sakit hati. Marah macam mana pun tak menjadi. Lama-lama stres sendiri. Dalam fikiran mereka, apa nak jadi apa dengan anak ini?

Namun begitu, tanya diri sendiri, perlukah ibu bapa jerit pada anak selalu? Mengarah-arah anak dengan suara lantang? Perlukah juga rotan atau penyangkut baju untuk melibas kaki apabila anak tak menurut kata?

Faham, ibu bapa juga ada limitasi dalam bersabar. Tapi marah dan jeritan atau pukulan yang kerap lama-lama tak berkesan pada anak pun walaupun niat dan tujuannya baik. Anak ambil masa untuk faham dan proses itulah yang sering menguji kesabaran ibu bapa.

Di sini ada 5 cadangan bagaimana ibu bapa muda iaitu anda untuk kawal rasa marah dalam diri dan anak. Mungkin bunyinya klise tapi belum cuba belum tahu kan. Anda boleh ubahsuai ikut situasi dan keadaan keluarga masing-masing.

1. Anda perlu belajar kawal suara. Kalau selalu sangat suara tinggi dan lantang, mulakan dengan kawal suara dulu. Tapi masih tegas cuma elakkan menjerit.

2. Apabila anda asyik marah dan membebel, lama-lama akan jadi tabiat. Anak pun lama-lama imun dan tak hirau dengan apa yang anda cakap. Sebab itu sekejap saja anak diam dan selepas itu diulang balik apa yang dibuatnya.

Anda kena kawal perkataan masa marah. Cuma cakap apa yang kita nak anak buat. Straight to the point. Contoh apabila mainan bersepah, dengan suara tegas anda minta anak kutip dan masukkan ia ke dalam bekas. Tak payah nak membebel:

“Mama dah penat kemas tadi! Kenapa sepah sini. Tau tak mama nak masak lagi?” Ini terangkan kemudian kepada anak.

3. Bayangkan anda di tempat anak. Kejap-kejap kena marah. Tak ke secara psikologinya anak akan rasa rendah diri dan tak berguna? Padahal sebetulnya anak tak faham pun apa yang dia kena marah, melainkan anda terangkan sebabnya dengan rasa kasih sayang.

4. Nak main sana tak boleh. Nak main sini tak boleh. Anda tak bagi pun alternatif untuk anak buat apa. Dah tak bagi main sana-sini, anda bagilah buku atau mainan untuk dia main di satu tempat.

Anda tak perlu sampai tahap mainan habis dibuang, buku sebuah pun tak ada. Anak nak main apa pun tak boleh. Tak ke mati kutu anak dibuatnya? Kalau anda, bagaimana?

5. Marah anak lari ke hulu ke hilir? Dari hujung rumah ke hujung dapur? Anak aktif dan sihat memang begitulah gayanya. Cuba elak marah dengan kata “Ini kenapa lari sana lari sini, duduk sana diam-diam”.

Sebaliknya beritahu anak supaya lari berhati-hati atau minta lari di bahagian tertentu sahaja. Anak aktif biarkan tenaganya disalurkan dengan betul.

Sememangnya bukan mudah mahu kawal suara, kawal marah. Apatah lagi dengan kerenah anak yang tengah membesar. Semuanya amat menguji kesabaran.

Namun, anda perlu ingat apa yang dilakukan oleh anda pada anak sekarang ini akan ditiru oleh mereka. Jadi anda sebagai ibu bapa yang tentukan corak anak tersebut, ia bermula daripada diri anda sendiri.

Ini satu video yang menarik. Agak-agak apakah anak anda akan selalu sebut ini kepada anda apabila mereka dewasa kelak?


India Dari Kacamata Saya Sebagai Seorang Fotografer

Berikut saya kongsikan gambar-gambar dan catatan sepanjang pengembaraan selama 3 minggu di India. Route saya adalah KL – Kolkata – Delhi – Srinagar (Kashmir) – Varanasi – Visakhapatnam – KL.

Antara benda paling ketara sebaik sahaja turun di airport Kolkata adalah teksi-teksi kuning klasik yang sedia menyambut kedatangan korang.

Dengan bunyi hon kenderaan silih berganti hampir setiap masa adalah bunyi yang akan sentiasa menemani anda di India. Ia ibarat melodi indah tersendiri di negara unik ini – Sudder Street, Kolkata

Lorong-lorong kehidupan di sekitar kawasan Sudder Street. Pemandangan melihat kehidupan sekitar di sini buat kita rasa sedikit bersyukur dengan apa yang ada di negara sendiri.

Meskipun dikata ini bumi penuh kemiskinan, pada masa yang sama ia juga bumi penuh dengan manusia yang berjuang. Selagi ada upaya, selagi itu terus berlawan melangsungkan kehidupan – Kolkata.

Anak-anak ini tinggal disepanjang jalan ini. Inilah rumah, tempat mandi, dapur dan tempat mereka bermain. Disepanjang jalan ini tinggal entah berapa banyak keluarga, berteduhkan kanvas, kain-kain dan beralaskan tikar-tikar.

Adakalanya mereka akan diberikan makanan, bantuan dari badan sosial dan pihak gereja.

Disebalik Sudder Street ada pasar seperti Petaling Street dipanggil New Market.

Asalnya New Market hanya di dalam bangunan, tetapi harini sepanjang Linday Street dikira New Market. Disini boleh dapat segala macam barang dari saree, tempahan jahitan custom, barang elektronik, segala jenis beg dan macam-macam lagi pada harga murah – New Market, Kolkata.

Ini lorong paling ‘heaven’ sekali di Sudder Street. Siapa datang ke sini pasti terkena ‘magis’ dia. Punya ramai traveller datang balik ke Kolkata hanya kerana tempat ini.

Seorang pakcik dari Sweden kami temui disini memberitahu beliau sudah berkali-kali turun ke Kolkata kerana rindukan tempat ni. Bila ditanya sudah berapa kali, jawabnya “I don’t remember. Too many.” – Photo by Megat Hanis

Ketika tiba di Kolkata, suasananya masih dalam ‘mood’ menyambut perayaan Diwali, yang merupakan perayaan cahaya.

Kanak-kanak ini menyalakan bunga api, mercun, dan kemudian melompat menari disekelilingnya. Hiburannya ringkas tetapi tetap cukup untuk menggembirakan mereka.

Waktu sibuk meronda sekitar New Market melihat suasana kehidupan malam, kebetulan ada live public teater nak bermula.

Suasana majlis seperti ia budaya biasa bagi mereka. Patutlah filem dan lakonan dari India power-power. Kitorang tonton dalam setengah jam ambil feel sekali dengan orang tempatan walaupun sepatah haram tak faham.

Tuan kedai berhampiran guesthouse yang menyediakan breakfast power!

Jarang sekali main tourist spot memuaskan hati. Biasanya celah-celahan lorong yang tak ramai pelancong lagi menggamit jiwa.

Tapi senibina William Emerson ni memang terkecuali. Tempat ni boleh kata presentationnya sempurna untuk ditangisi sebab bukan saja disaji dengan keindahan visual, tapi dilengkapkan dengan irama instrumental yang keluar dari speaker seakan batu di sekeliling taman.

Layan baring tepi taman tasiknya berhadapkan bangunan ni memang tragis.

Dikatakan, Victoria Memorial ini adalah jawapan balas bagi Taj Mahal – Victoria Memorial, Kolkata.

Di Collage Street, wujud deretan stall dan kedai buku macam pisang goreng, sepanjang lingkungan 1km. – Collage Street, Kolkata

Pemandangan di dalam train di India. Ini sewaktu didalam train 18 jam perjalanan dari Kolkata ke New Delhi. Kau punya sebanyak masa yang kau perlukan untuk membaca, merenung atau mengelamun. Apa sahaja yang kau tidak ada masa untuk buat di hari biasa.

Abu Akhter dari Bangladesh. Ramah dan baik orangnya. Melayan main chess dan bersembang menghabiskan masa dalam perjalanan.

Perasaan sukar digambarkan sewaktu menghirup kopi panas dikedinginan malam di rooftop cafe sambil memerhatikan kesibukan bazar – Paharganj, New Delhi.

Sebahagian ruang didalam Red Fort. Hiasan halus dan senibina dalam istana empire Mughal ni memang power – The Red Fort, New Delhi

Taman dan kerusi-kerusi untuk pengunjung didalam Red Fort.

Senibina yang berusia lebih 350 tahun ini sangat besar dan luas. Ia dilindungi dengan tembok tinggi dibina dari bata merah disekelilingnya. Sememangnya sebuah senibina yang agung.

Jamaa Masjid ini dibina sewaktu pentadbiran kerajaan Shah Jahan dan merupakan salah satu masjid terbesar di India yang mampu memuatkan 25,000 orang dalam satu waktu.

Gadis-gadis manis di bumbung masjid yang ku sangkakan jodoh hampir tiba.

Pengawal dibawah monumen India Gate – India Gate, New Delhi

Anak-anak comel sebuah keluarga Punjabi didalam train 12 jam perjalanan dari Delhi ke Jammu menuju Srinagar.

Sewaktu nafas pagi yang pertama di Srinagar. Dengan suhu cuaca serendah mencecah 10°C, berjalan kaki memang nikmat. Malaysia kan tak ada musim sejuk.

Kesibukan pekan sekitar Lal Chowk. Walaupun keadaan seakan hidup seperti biasa, tetapi kawasan ini dikawal oleh tentera. Situasi disini boleh berubah bila-bila masa sahaja. Dalam sekelip mata jalan ini boleh bertukar suasana dengan demonstrasi dan rusuhan, kata pengurus hotel.

Kawasan ini baru sahaja ditutup tahun ini dan diberi perintah berkurung atas sebab isu pergolakan politik semasa Kashmir.  Dilaporkan lebih 85 orang terkorban dan lebih 13,000 tercedera dalam konflik baru-baru ini – Lal Chowk, Srinagar.

Pekan lama Srinagar yang sebahagiannya masih berdiri bangunan-bangunan lama berasaskan kayu dan senibina tradisional mereka.

Mughal Garden dibina dalam abad ke-17 oleh Mirza Abul Hassan, adik bongsu Permaisuri Nur Jehan. Taman ni ada 12 teres/tingkat dan air kolamnya mengalir turun ke Dal Lake. Taman ini paling cantik untuk tengok sewaktu musim bunga – Nishat Bagh, Srinagar

Sebelah bahagian hujung taman ini ada kawasan yang dipenuhi daun maple yang gugur. Daun maple yang gugur ni biasanya mereka gunakan untuk memanaskan badan, dibakar dalam bekas seperti bakul.

Ruang dalam masjid Jamia, Srinagar. Masjid yang binaannya menarik kerana dikawasan tengahnya terbuka berkolam dan ada taman. Ruang sembahyang disekitarnya – Jamia Masjid, Srinagar.

Ketenangan pemandangan di atas Dal Lake.

Pemandangan sekitar perkampungan di Dal Lake. Sumber ekonomi disini sebahagian besarnya bergantung kepada pelancongan. Jadi kebanyakkan kedainya menjual souvenir dan kraf tempatan – Dal Lake, Srinagar.

‘Floating market’ diwaktu pagi yang menjual sayur-sayuran segar hasil tumbuh dari tasik ini juga.

Ini cafe paling hipster dalam dunia. Tiada yang lebih hipster dari ini! Cafe terapung diatas Dal Lake. Perasaan order dan hirup kopi panas atas ‘shikara’ ni memang tiada tandingan. Menangis!

Setiap hari menjelang senja di tepi sungai Gangga diadakan ritual pemujaan yang dipanggil sebagai Ganga Aarti. Pemujaan dilakukan dengan melepaskan ‘Diya’ bersama bunga dan lilin kedalam sungai Ganga.

Varanasi terkenal kerana ghat-ghat yang wujud disepanjang Ganges River. Disini dikira antara tempat paling suci bagi Hindu & Jainism. Bagi mereka, mereka datang untuk mensucikan diri, pemujaan dan untuk dibakar mayat. Mati dibakar disini dianggap kematian baik yang diinginkan – Ganges River, Varanasi.

Baca: Bagaimana Kami Jadi Mangsa ‘Scammer’ Professional Sewaktu Travel Di India

Church, pemandu boat di Sungai Ganges yang fasih berbahasa Korea. Kalau dengar, boleh ternganga. Beliau terkenal dikalangan tourist Korea kerana beliau pernah disebut dalam penulisan seorang blogger terkenal negara itu.

Dari situ dia banyak menerima pelancong dari Korea untuk boat tour. Akhirnya dia belajar bahasa mereka bagi memudahkan dia untuk berkomunikasi.

Standard blur photo bila orang lain ambilkan gambar. Tapi kita tetap hargai keseniannya yang tersendiri. Kami berjumpa Phil dan Sara dari South Korea ketika dalam train ke Varanasi. Akhirnya kami berjalan sekali di sini.

Begitulah anehnya di Varanasi, manusia dan lembu pun begitu damai bersama. Disini, wujud segala perkara yang tidak masuk akal, masa bergerak dengan perlahan, dan kau hanya perlu lihat dan hayati dunia yang berbeza ini.

Destinasi terakhir sebelum kami berangkat pulang. India sebuah negara yang unik dan tersendiri, membawa seribu makna dan persoalan bagi mereka yang datang. Pergilah ke India walau sekali! – Ramakrishna Beach, Visakhapatnam.

Baca lagi: 30 Cabaran Yang Bakal Anda Lalui Apabila Travel Di India


India Haramkan Aplikasi TikTok Daripada Apple App Store Dan Google Play

Mula diperkenalkan sebagai sebuah aplikasi untuk menggabungkan muzik dan video beserta efek yang menarik, aplikasi ini tanpa sedar telah menjadi sasaran kanak-kanak bawah umur untuk melakukan aktiviti yang menjengkelkan dan kurang sihat.

Masalah ini bukan sahaja berlaku di Malaysia malah turut terjadi di negara luar seperti India yang memiliki 240 juta TikTok. Melihat kepada peningkatan gejala negatif melibatkan pornografi kanak-kanak serta menjadi sasaran pedofilia, kerajaan India telah mengambil keputusan untuk mengharamkan aplikasi ini di negara mereka.

Pengharam aplikasi ini telahpun dibuat pada Selasa lalu dan berkuat kuasa seluruh India. Menerusi keputusan yang dibuat, Apple dan Google diminta untuk membuang aplikasi tersebut daripada laman App Store dan Google Play selepas menerima arahan daripada Kementerian Teknologi Maklumat India.

Mengulas mengenai pengasas TikTok iaitu Bytedance, sebuah syarikat dari China mengatakan unsur negatif yang terjadi pada aplikasi tersebut cuma segelintir berbanding sejumlah besar pengguna negara lain yang melakukannya untuk tujuan hiburan. Pihak Bytedance turut mengeluarkan fail permohonan yang bakal didengar di mahkamah pada 24 April ini.


India Mahu Boikot Minyak Sawit Malaysia Selepas Tidak Setuju Dengan Pendirian Tun Mahathir

Baru-baru ini, pertubuhan perdagangan di India telah menggesa ahlinya untuk tidak membeli minyak sawit dari Malaysia.

Hal ini terjadi kerana rata-rata rakyat India tidak berpuas hati dengan kenyataan yang diberikan oleh Perdana Menteri kita, Tun Dr Mahathir Mohamad di Perhimpunan Agung Pertubuhan Bangsa-Bangsa Bersatu (UNGA). Beliau menyentuh isu yang terjadi di Jammu dan Kashmir ketika perhimpunan tersebut menyebabkan rakyat India berasa marah.

"Jammu & Kashmir has been invaded & occupied by India," says Malaysian PM Mahathir Mohamad at #UNGA.

— Pak Army (@pak__fauj) September 28, 2019

Bagi rakyat India, hal yang terjadi itu adalah urusan negara mereka dan negara lain tidak patut masuk campur. Justeru itu, rata-rata rakyat India telah menyeru rakyatnya untuk memutuskan hubungan perdagangan dengan Malaysia.

Menurut Presiden Persatuan Pengekstrak Pelarut India (SEA), Atul Chaturvedi berkata bahawa situasi tersebut menyebabkan hubungan antara kedua-dua negara tegang dan sedikit sebanyak memberi kesan kepada industri.

Oleh itu, pihak industri mengelak daripada membeli minyak sawit dari Malaysia sebagai tanda solidariti kepada negara mereka. Malah, pendirian Perdana Menteri Malaysia terhadap isu yang berlaku di India tidak dapat diterima oleh mereka.

Untuk pengetahuan anda, India merupakan pengimport terbesar minyak sayuran dunia dimana bergantung keada Malaysia dan Indonesia untuk mendapatkan bekalan minyak sawit. Malah, India telah eksport minyak sawit Malaysia bernilai $1.65 bilion (~RM6.9 juta) pada tahun lepas.

Bagi anda yang tidak tahu kenapa rakyat India ingin boikot Malaysia, anda boleh klik pautan di bawah untuk ketahui lebih lanjut.

#BoycottMalaysia ‘Trending’ Kerana Rakyat India Marah Dengan Ucapan Tun Mahathir

Rakyat Malaysia Dinasihatkan Tangguh Perjalanan Ke India Dan Pakistan

Baca Beberapa Kenyataan Daripada Tun Mahathir Dalam United Nations General Assembly Ke-74


India Mahu Ekstradisi Zakir Naik Dari Malaysia, Dakwa Jadi Punca Rusuhan Antara Muslim Dan Hindu

Pendakwah Muslim India yang kontroversi, Zakir Naik adalah suspek terbaru yang diumumkan oleh pihak berkuasa India dalam siasatan mereka mengenai rusuhan di New Delhi Februari lalu, lapor media India, The India Express.

Dalam permohonan yang diajukan oleh polis Delhi pada 15 Jun, polis menuduh salah satu terdakwa dalam rusuhan itu, Khalid Saifi, telah bertemu dengan Zakir Naik di luar negeri dan meminta sokongannya untuk ‘menyebarkan agendanya.’ Zakir Naik, seorang pendakwah yang kini tinggal di Malaysia, telah menafikan bahawa dia mengenali atau pernah bertemu Saifi.

Situasi ini telah memberi gambaran baharu perdebatan politik dan agama mengenai pendakwah kontroversi ini. Pada 14 Mei, India meminta Naik diekstradisi, dia telah tinggal di Malaysia selama lebih dari tiga tahun dan mempunyai kediaman tetap di sini.

Zakir Naik menghadapi tuduhan menyebarkan kebencian di India. Dia juga dituduh dalam pengubahan wang haram. Pihak berkuasa India turut melaporkan bahawa Naik memperoleh aset haram bernilai 28 juta dolar AS untuk membeli harta tanah di India dan membiayai acara di mana dia menyampaikan ‘pidato provokatif’.

Dia telah menolak semua tuduhan itu. Dia juga berulang kali menolak tuduhan bahawa dia mempromosi keganasan agama dan menuduh media telah memanipulasi ucapannya sehingga dia dituduh pengganas.

Pakar politik di India menyatakan bahawa situasi politik yang kompleks di sekitar isu Naik – ditambah dengan ketegangan agama yang semakin meningkat di rantau itu. Sedikit sebanyak akan menyukarkan usaha India untuk membawa Naik pulang.

Malaysia belum mengulas mengenai isu ini. Tetapi penganalisis mengatakan bahawa keputusan Malaysia untuk mengekstradisi Naik bergantung kepada faktor agama dan politik.

Terdahulu, kami pernah melaporkan bagaimana perbalahan antara Muslim dan Hidup boleh tercetus di India. Klik pautan di bawah untuk membaca.

Bagaimana Perbalahan Antara Muslim Dan Hindu Boleh Tercetus Di India Ketika Ini?

Keluarga Di India Jalankan Ritual Tanam Anak Hidup-Hidup

Sudah Terbiasa Berlari Bersama Kerbau, ‘Usain Bolt India’ Tolak Pelawaan Sertai Skuad Kebangsaan


Individu Berpendapatan RM100,000 Ke Bawah Setahun Bakal Menerima Bantuan RM100

Seperti ramai sedia maklum, petang ini telah berlangsungnya Pembentangan #Bajet2023 di mana peruntukan sebanyak RM372.3 bilion disasarkan untuk pembaharuan struktur dan pertumbuhan.

Menerusi perbentangan yang diumumkan Menteri Kewangan Malaysia, Tengku Zafrul Aziz telah mengumumkan golongan M40 dengan pendapatan RM100,000 dan ke bawah setahun bakal menerima RM100 yang bakal dikreditkan kepada e-wallet menerusi inisiatif e-Pemula M40.

Inisiatif e-Pemula M40: Kredit e-Dompet bernilai RM100 kepada kumpulan M40 berpendapatan tahunan di bawah RM100 ribu, memanfaatkan 8 juta individu#Bajet2023 #KeluargaMalaysia #MakmurBersama

— Ministry of Finance🇲🇾 (@MOFmalaysia) October 7, 2022

Difahamkan inisiatif e-Pemula M40 ini bakal memberi manfaat kepada 8 juta individu di Malaysia. Setakat ini masih belum diumumkan pilihan aplikasi e-wallet yang tersedia dalam membolehkan pengguna menerima RM100 yang bakal dikreditkan pihak kerajaan.


Individu Berumur 25 Hingga 40 Tahun Dilaporkan Paling Ramai Beli ‘Kereta Klon’

Kereta klon bukanlah satu perkara yang asing di kalangan masyarakat kerana Ramai anak-anak muda mempunyai keinginan untuk memiliki kereta mewah seawal yang mungkin walaupun mereka tahu harga yang ditawarkan tidak masuk akal.

Dalam Sidang Media Operasi Khas Kenderaan Klon, di Jabatan Pengangkutan Jalan (JPJ) Negeri Selangor, pagi tadi, Pengarah Kanan Penguatkuasa JPJ, YBhg. Datuk Lokman Jamaan menyatakan individu berusia 25 hingga 40 tahun paling ramai menjadi sasaran sindiket kenderaan klon diseludup dari negara Singapura.

Sindiket terbabit memiliki Certificate of Entitlement (COE) yang akan tamat dalam tempoh antara tiga (3) hingga tujuh (7) hari sebelum dilupuskan.

Kenderaan klon ini kemudiannya dijual dengan harga yang murah bergantung kepada model kenderaan dan tahun kenderaan tersebut dibuat dengan harga antara SGD3,000 (RM10,050) hingga SGD5,000 (RM16,750) bagi kenderaan jenis model BMW, Lexus, Mercedes-Benz, Honda dan Toyota.

“Sindiket ini juga menggunakan platform media sosial seperti Facebook, Telegram, WeChat, dan aplikasi jual-beli kenderaan secara online untuk memperdaya orang awam,” kata Datuk Lokman.

Dari tahun 2011 sehingga kini JPJ Negeri Selangor berjaya membuat tangkapan kes kenderaan klon sebanyak 329 kes. Pada tahun 2019 sebanyak 234 buah kenderaan klon dilelong kepada orang awam, manakala 46 buah kenderaan telah dilelong bagi tahun 2022 sekaligus menyumbang kutipan hasil kerajaan sebanyak RM4,693,050.

Terdahulu ada seorang pemilik Myvi berang apabila menerima saman dan mendapati keretanya telah diklon oleh sebuah Honda Civic.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Individu Dan Kisah Di Sebalik Kemunculan Malaysiaku Dulu Dulu Official

Jika anda merupakan salah seorang pengguna tegar Facebook dan sering berada di aplikasi berkenaan pasti anda perasan akan kewujudan sebuah grup yang dinamakan Malaysiaku Dulu-Dulu Official atau juga dikenali sebagai MDDO.

Sesuai dengan namanya yang seakan mengimbau kembali kenangan silam, grup ini menjadi platform perkongsian gambar dan kisah lama oleh hampir 300,000 ahli-ahlinya mengenai apa-apa sahaja ‘yang dulu-dulu’.

Boleh dikatakan apa sahaja daripada perkongsian gambar-gambar hitam putih daripada koleksi peribadi ahli sehinggalah kisah bagaimana keadaan sesuatu tempat di negara kita dulu (yang sangat berbeza dengan pemandangan ketika ini) boleh ditemui di grup ini.

Apa yang membuatkannya menarik, perkongsian-perkongsian ini datang daripada seluruh kelompok masyarakat (ahli-ahli) dan bukan sahaja dimuatnaik oleh pentadbir grup (admin). Maka anda tidak boleh menjangkakan gambar apa atau kisah apa yang bakal dikongsikan setiap hari.

Sejujurnya terlalu banyak kisah-kisah dan gambar serta potongan video menarik yang dikongsikan di sana dan ianya seperti tidak adil jika kami tidak mencuba untuk mencari individu yang menghasilkan grup ini dan menemu bual beliau untuk bertanyakan secara panjang lebar mengenai MDDO.

Mungkin ada yang bertanya kenapa tidak sahaja memilih salah satu kisah menarik yang dikongsikan ahli dalam grup berkenaan dan berceritakan kembali mengenainya di sini?

Jawapannya- terlalu banyak perkongsian menarik untuk dipilih dan daripada menumpukan kepada kisah yang anda sudah boleh temui di sana, adalah lebih baik kita menemu bual susuk individu yang timbul dengan idea untuk menimbulkan grup ini atau lain dalam kata lainnya, pengasas Malaysiaku Dulu Dulu.

Berbekalkan maklumat yang tersedia di halaman grup berkenaan, kami kemudiannya memulakan usaha untuk menjejaki (atau dalam situasi ini lebih tepat menghubungi) pentadbir grup ini di Facebook dan tidak lama selepas itu kami berjaya menemui dan menemu bual inidividu berkenaan.

Sering membuat hantaran menggunakan akaun Facebook Syahrin Abd Aziz Msaa-Nirhays, nama sebenar pentadbir atau admin grup ini adalah Mohd Syahrin Abdul Aziz, kini berusia 47 tahun dan merupakan seorang jurugambar profesional yang pernah berkhidmat dengan beberapa agensi termasuk dari luar negara.

Selain daripada bergelar sebagai seorang jurugambar, Mohd Syahrin juga adalah peminat tegar sejarah terutamanya yang melibatkan Malaysia. Menariknya, dua perkara ini (jurugambar dan sejarah) seakan membentuk gabungan yang sangat sinonim.

Ia juga secara tidak langsung membuatkan kita berfikir penubuhan grup MDDO yang berkongsikan gambar dan sejarah ini sebenarnya mempunyai kaitan antara satu sama lain (dua minat yang dimiliki) oleh pengasas grup ini.

Malah beliau turut menjelaskan perkara itu ketika kami bertanya tentang idea penubuhan grup MDDO di Facebook yang menjadi ruangan untuk orang ramai berkongsikan gambar dan kenangan masa silam mereka.

“Saya memang minat sejarah dan mula terdetik (untuk hasilkan MDDO) sebab lama saya terfikir untuk buat satu projek di mana saya boleh jadikan satu tempat koleksi gambar-gambar lama dari koleksi peribadi.

“Bukannya yang diceduk (diambil) dari internet, sebab kalau yang dari internet memang banyak. Saya tahu ramai rakyat Malaysia mempunyai sejarah sendiri,” jelasnya ketika dihubungi The Vocket.

Pandangannya mengenai kekayaan sejarah dan kisah silam yang dimiliki oleh rakyat Malaysia itu ternyata tidak salah apabila beliau kini berjaya mengumpulkan seramai 271,400 ahli yang terdiri daripada pelbagai latar belakang.

Kesemua mereka yang menyertai grup ini sama ada ingin berkongsikan cebisan sejarah dan kenangan silam dan ada juga yang sekadar menjadi pembaca setia dan menikmati setiap hantaran yang boleh mencecah secara purata sehingga berpuluh hantaran yang dibuat setiap hari.

Kembali kepada sejarah penubuhan grup MDDO tadi, beliau memberitahu ia mula ditubuhkan sejak 23 Jun yang lalu dan kemudiannya membuat hantaran pertama di grup berkenaan melalui beliau sendiri hanya dua hari selepas itu.

Bagaikan bermula dengan langkah kanan, perkongsian pertamanya itu mendapat lebih 100 shares daripada orang ramai dan tarikh berkenaan juga menjadi antara tarikh yang diingati apabila grup berkenaan berjaya mencapai 1000 keahlian yang pertama.

Buat anda yang tertanya-tanya apakah perkongsian pertama yang dibuat beliau di grup berkenaan, ia adalah sekeping gambar lama arwah bapanya bersama rakan yang bergambar di hadapan sebuah rumah beratap rumbia di Ujung Pasir, Melaka.

Rumah beratap rumbia dan berlatar belakangkan pokok kelapa itu menurutnya milik kepada adik perempuan arwah ayahnya dan masih berada di lokasi asal dengan sedikit perubahan telah dilakukan.

“Masih (ada), cuma ada perubahan sikit. Sepupu saya dengan suami dan anak dia duduk sini sekarang.

“Adik ayah saya pun dan meninggal 3 tahun lepas,” kongsinya.

Perkongsian pertama yang dibuat tadi menurutnya bukan sahaja menjadi batu asas atau permulaan kepada perkembangan grup berkenaan, namun ianya juga tanpa disangka-sangka telah menemukan beliau dengan anak kepada rakan arwah ayahnya di dalam gambar berkenaan.

Kejadian itu menurutnya berlaku selepas individu berkenaan meninggalkan komen di hantaran yang dibuatnya. Beberapa hari selepas itu, mereka kemudian bertemu di rumah keluarganya di sekitar Melawati.

Pertemuan antara beliau dan individu berkenaan juga bagaimanapun mungkin terpahat sebagai yang pertama namun sudah pastinya tidak akan menjadi yang terakhir.

Hal ini kerana jelasnya, beberapa ahli grup MDDO juga turut melalui perkara sama- bertemu kembali dengan kenalan lama dan mengeratkan silaturrahim yang terputus selepas membuat hantaran kenangan silam mereka di grup berkenaan.

Walaupun bertemu kembali dengan kenalan-kenalan lama adalah antara salah satu kelebihan yang dimiliki setelah menyertai grup Malaysiaku Dulu Dulu, beliau bagaimanapun menjelaskan apa yang paling penting adalah penceritaan mengenai kenangan masa lalu dan nostlagia yang pernah dilalui masyarakat kita sebelum ini.

“Harapan saya, ianya akan menjadi grup yang saya idamkan, iaitu satu platform yang mengumpulkan bahan-bahan sejarah dari kaca mata rakyat Malaysia bukannya sejarah yang sedia ada.

“[…] dan saya inginkan rakyat Malaysia menceritakan apa yang nenek moyang mereka lalui dan yang paling utama sekali, keharmonian kaum itu yang penting,” jelasnya.

Buat anda yang masih belum menyertai dan melihat perkongsian-perkongsian yang dimuatkan di grup ini, ianya bukan sahaja diisi dengan perkongsian oleh masyarakat Melayu tetapi turut menceritakan kisah-kisah daripada pelbagai bangsa yang menceritakan mengenai keharmonian kaum di negara kita.

Sebagai contoh, bersempen dengan sambutan Deepavali hujung minggu lalu, ruangan wall di grup berkenaan diisi dengan perkongsian menarik mengenai sambuatan Deepavali yang pernah dilalui oleh ahli-ahli grup dan secara tidak langsung memeriahkan suasana sambutan tahun ini yang mungkin sedikit suram kesan daripada pandemik COVID-19 ketika ini.

“Ini merupakan sesuatu yang memang saya harapkan, grup yang (terdiri) daripada pelbagai etnik dan kaum mengisahkan sejarah hidup mereka.

“Kalau boleh lagi ramai kaum-kaum yang akan berkongsi cerita mereka,” kongsinya.

Walaupun grup berkenaan mempunyai lebih 200,000 ahli namun beliau menjelaskan kualiti hantaran yang dibuat sentiasa ditapis dan dipantau oleh dirinya sendiri sambil dibantu beberapa moderator yang lain untuk mengekalkan keaslian grup.

Selain tidak membenarkan sebarang perkongsian promosi perniagaan dan jual beli, pihak mereka juga jelasnya tidak membenarkan perkongsian yang berulang-ulang serta perkongsian pautan (link) daripada luar ke dalam grup berkenaan.

“Ada juga ahli-ahli berpendapat supaya grup ini tidak ditapis tapi saya sudah jelaskan saya tetap menjaga tema grup ini dan menjadi lain dari grup-grup yang lain.

“Kecaman memang banyak juga, sebab ada yang tidak puas hati bila posting mereka tidak dilepaskan, atau disekat dan sebagainya.

“Kadang-kadang hantaran yang biasa juga boleh jadi panas bila ingin menegakkan fakta masing-masing,” ceritanya.

Kini selepas 271,000 pengikut kemudian dan pelbagai kerenah netizen yang berkongsikan kisah mereka, pengasas Malaysiaku Dulu Dulu Official, Mohd Syahrin meluahkan keyakinan mereka grup berkenaan akan terus berkembang dan mungkin mencapai angka 300,000 ahli menjelang tahun baru nanti.

Sudah menjangkakan lebih banyak ‘ragam manusia’ yang bakal dihadapinya nanti namun beliau menjelaskan akan kekal berpegang kepada tujuan utama grup berkenaan ditubuhkan iaitu dengan asas untuk berkongsi sejarah daripada rakyat Malaysia dan pengalaman mereka sendiri.

“Itu yang utama,” jelasnya sebelum menamatkan temu bual bersama The Vocket.

Buat anda yang masih belum berpeluang untuk melawat grup Malaysiaku Dulu Dulu Official, anda boleh membaca kisah-kisah menarik yang dikongsikan di sini.

Baca juga perkongsian kami sebelum ini mengenai bagaimana terhasilnya gabungan antara siri animasi Upin dan Ipin bersama Ultraman melalui pautan di bawah.

Tuah ‘Partner’ Perlekeh Upin & Ipin, Haji Burhanuddin Kongsi Perjalanan Terhasilnya Ultraman Ribut

Hanya Rakam Menggunakan Telefon, ‘Channel’ YouTube Masakan Wanita Ini Kini Dibayar Google

Siapa Sebenarnya Lelaki Dalam Video Pertama YouTube ini?


Individu Halang Kotak ‘Parking’ Boleh Didenda RM2,000 Atau Penjara 6 Bulan

Setiap bulan ada sahaja video viral berkenaan individu yang degil menghalang petak parkir untuk kenderaan rakan atau keluarga mereka. Anda sendiri pasti pernah menghadapi situasi yang sama sebelum ini.

Persoalan ramai pastinya boleh atau tidak ‘cop’ petak parking? Polis Diraja Malaysia (PDRM) berkongsi di laman Facebook tentang isu ini. Dan ya, ianya salah di sisi undang-undang.

Menurut PDRM, Di bawah Seksyen 50(3) Akta Pengangkutan Jalan 1987, Bahagian ‘Gangguan dan desakan menyalahi undang-undang’ menyatakan seperti berikut:

“Jika mana-mana orang melainkan dengan kuasa yang sah, berada di atas mana-mana jalan atau di mana-mana tempat letak kereta bagi maksud mendesak mana-mana orang lain berkenaan dengan penjagaan atau pencucian sesuatu kenderaan motor, atau bagi maksud mengarahkan mana-mana pemandu sesuatu kenderaan motor berkenaan dengan meletakkan kereta di atas jalan atau di tempat itu, dia melakukan suatu kesalahan.”

Dan di bawah Seksyen 119, penalti untuk kesalahan ini adalah denda sehingga RM2,000 atau penjara sehingga 6 bulan dan jumlah penalti serta tempoh hukuman penjara akan menjadi lebih bagi kesalahan berikutnya.

Silap haribulan 6 bulan anda boleh dipenjarakan hanya kerana mahu cop petak parkir.

Jadi selepas ini, jika anda berdepan dengan perkara seperti ini lagi, majukan sahaja kereta anda ke dalam parkir berkenaan kerana mereka yang menghalang kotak parkir anda tidak mempunyai kuasa untuk menghalang anda. Jika mereka masih berdegil, boleh terus buat laporan polis.

Saksikan Guns ‘N Roses Beraksi Di ‘Not In This Lifetime Tour Live In Malaysia’

Guns N’ Roses sekali lagi kembali ke Malaysia tetapi kali ini berbeza kerana line-up asal mereka yang akan menghiburkan anda!

Dapatkan potongan harga sebanyak 15% dengan memasukkan kod MSIA7 untuk setiap kategori (kecuali VVIP)!

Tiket boleh terus dibeli di buytickets.com.my.

Maklumat lanjut layari Facebook Rasmi Guns ‘N Roses, Facebook Fans Guns ‘N Roses, dan Facebook Galaxy Group.


Individu Ini Dedahkan Taktik ‘Scalper’ Beli Ratusan Tiket Coldplay Dalam Tempoh Yang Singkat

Ramai peminat Coldplay di sini yang berduka kerana tidak dapat membeli tiket konsert dan lebih mengeruhkan keadaan lagi timbul sejumlah individu yang menjual semula pada harga berlipat kali ganda.

Perkara ini telah mencetuskan kemarahan dalam kalangan peminat terhadap scalper atau ulat tiket yang menjadi punca ramai tidak dapat membeli tiket konsert itu walaupun sudah menunggu sejak awal lagi.

For anyone wondering why your queue takes longer than others. Scalpers used ticket bots. ticket bots impersonate real users by using same IP address for multiple accounts. they usually queue at the same time. so everytime you queue, it will be randomized by org. #COLDPLAYinKL

Menerusi akaun Twitter @khawasake, beliau telah mendedahkan taktik kotor ulat tiket yang menjadi punca tiket konsert habis terjual dalam masa singkat.

Difahamkan golongan ini sebenarnya menggunakan bot tiket untuk membelinya. Menurutnya, mereka menggunakan bot tiket untuk menyamar sebagai pengguna sebenar dengan menggunakan alamat IP yang sama untuk berbilang akaun dan biasanya beratur pada masa yang sama.

ni antara steps to take to beat ticket bots. IDK if Golive ever did this step. but ticketmaster did, and i had no problems at all securing my RHCP tickets Live in Singapore. very easy, and seamless. cuz why? Ticketmaster used virtual waiting room. pic.twitter.com/GOkm3e82xE

Sepatutnya semua pembeli sebenar akan berpeluang diberi 15 minit untuk menunggu giliran membeli tiket mereka, tetapi scalper yang menggunakan bot tiket, akan menerima giliran pada bila-bila masa dan disebabkan itu mereka berjaya membeli sehingga 400 tiket.

Tambahnya, scalper juga menggunakan spinning bots sebagai penafian inventori untuk menafikan pembeli daripada membeli tiket mereka.

Penafian inventori melibatkan penggunaan bot untuk menambahkan tiket pada troli dan menjadikannya tidak tersedia untuk pembeli membelinya. Apabila ini berlaku, pembeli akan melihat bahawa tiket sudah tidak tersedia.

Situasi ini menyebabkan pembeli terpaksa mengalah dengan scalper yang menggunakan bot tiket dan internet pantas. Memandangkan kes ini menjadi topik hangat di kalangan netizen, SKMM diarahkan untuk mengambil tindakan terhadap scalper di luar sana.


Individu Melakukan Perbuatan ‘Skodeng’ Boleh Dijatuhkan Hukuman Denda Dan Dipenjara

Semalam, Rang Undang-Undang Kanun Keseksaan (Pindaan) 2022 (Akta 574) yang dibentangkan untuk bacaan kali pertama di Dewan Rakyat membolehkan individu yang didapati bersalah melakukan perbuatan menghendap dikenakan hukuman penjara 3 tahun atau denda atau kedua-duanya sekali.

Timbalan Menteri di Jabatan Perdana Menteri (Parlimen dan Undang-Undang), Datuk Mas Ermieyati Samsudin membentangkan RUU berkenaan yang bertujuan menjadikan menghendap sebagai satu kesalahan.

Berdasarkan naskah biru RUU tersebut, kesalahan menghendap merangkumi perbuatan mengekori, berkomunikasi atau cuba berkomunikasi dalam sebarang cara, berlegar-legar di kediaman atau tempat kerja seseorang dan memberi atau menghantar apa-apa sahaja kepada seseorang dalam sebarang cara.

“Sesiapa yang berulang kali dengan apa-apa tindakan gangguan, berniat untuk menyebabkan, mengetahui atau sepatutnya mengetahui perbuatan itu mungkin menyebabkan, merisaukan, menakutkan atau mencemaskan akan keselamatan orang itu, maka ia sudah melakukan kesalahan menghendap,” menurut naskah berkenaan.

Di bawah Seksyen 507A, berulang kali itu merujuk kepada sekurang-kurangnya dua kali perbuatan.

Memetik laporan Berita Harian, Datuk Mas Ermieyati menyifatkan pindaan RUU itu sebagai komitmen kerajaan menjadikan menghendap sebagai kesalahan jenayah yang membolehkan pelaku disiasat dan dikenakan hukuman di bawah Kanun Keseksaan.

“Pindaan kepada kedua-dua akta ini akan memberi keyakinan kepada masyarakat bahawa keselamatan diri mereka berkaitan perlakuan menghendap dilindungi dan terjamin.

“Ini selaras hasrat dan komitmen kerajaan untuk menambah baik dan memperkasakan undang-undang sedia ada serta meletakkan kedudukan Malaysia setara dengan negara lain yang sudah lama mewujudkan undang-undang berkaitan kesalahan menghendap,” katanya.

Kerajaan sebelum ini dilapor bercadang menjadikan perbuatan menghendap sebagai kesalahan jenayah dengan usaha itu dimulakan menerusi penubuhan Jawatankuasa Anti-Stalking sejak 2019.

Sementara itu majoriti ahli politik bersetuju dengan Rang Undang-Undang ‘Anti Lompat Parti’. Baca lebih lanjut melalui pautan di bawah.

RUU Anti Lompat Parti Lulus, Apa Yang Anda Perlu Tahu Sebagai Seorang Pengundi

Netizen Sokong Pelaksanaan GEG & RUU Kawalan Produk Tembakau Dan Merokok 2022


5 Chef ‘Orang Kita’ Yang Sedang Menyerlahkan Bakat Di Makkah al Mukarramah

Semakin ramai golongan profesional yang mula menempatkan diri di Makkah al Mukarramah.

Kini, tenaga-tenaga pakar ‘orang kita’ sudah mula menyinar dan mengukir nama sendiri dalam pelbagai sektor di tanah barakah.

Ternyata kepakaran ini sudah mula bercambah di dalam pelbagai sektor profesional. Sesuatu yang patut kita banggakan dan ketengahkan kerana berada di sini sebagai tenaga profesional bermakna kita sudah semakin dipercayai dan diakui kehebatannya.

Lebih istimewa apabila berada di Makkah.. dapat memberikan khidmat bakti kepada seluruh tetamu-tetamu ALLAH yang datang. MashaAllah TabarakAllah..

Oleh itu saya mengambil peluang ini untuk menjadikan medium penulisan sebagai salah satu tempat merujuk ataupun ruang untuk kita sama-sama mengetahui dan menghargai tenaga-tenaga profesional yang telah menaikkan nama negara di Makkah al Mukarramah. Ternyata, hasil kerja orang kita sudah mampu membuka mata dan membuka ruang pekerjaan yang lebih meluas dalam kepakaran yang tersendiri.

Kalau beberapa tahun kebelakangan ini kita biasa melihat atau maklum tentang penglibatan tenaga profesional dari bidang pembinaan untuk projek-projek mega sahaja, amat mengagumkan saya apabila baru-baru ini saya telah berpeluang bertemu dengan beberapa orang tenaga profesional dalam bidang pemakanan atau kulinari yang menyumbang bakti untuk hotel-hotel mewah bertaraf 5 bintang di sini! Wow.

Chef-chef ini semua ternyata bukan calang-calang orangnya. Mereka telah mempunyai pengalaman istimewa mereka sendiri. Jom kita berkenalan dengan mereka..

Chef ZaffarBertugas sebagai Executive Chef di Hotel JW Marriot Makkah.

Chef SufiMempunyai pengalaman lebih 20 tahun dan kini berkhidmat sebagai Executive Chef di Hyatt Regency Makkah.

Chef FarizanMula bergiat dalam bidang masakan pada tahun 1996, Chef Farizan kini bertugas di Hotel Al-Safwah Royal Orchid sebagai Sous Chef bermula tahun 2013.

Chef Baha IsaBerasal dari Temerloh Pahang. Pernah menyumbangkan kepakarannya di Brunei dan juga Maldives. Beliau mempunyai pengalaman selama 14 tahun dalam bidang pastry dan bakery. Dan kini kepakaran beliau digunakan untuk Hotel JW Marriot Makkah.

Chef HamzahMemulakan kerjaya sejak berumur 18 tahun lagi. Lebih istimewa apabila beliau dibesarkan di dalam keluarga yang telah bergiat aktif di dalam bidang masakan untuk majlis-majlis besar seperti kenduri kahwin. Sebelum bertugas di Makkah sebagai Head Chef di Nozoly LTD, beliau pernah bekerja di Hotel Pullman Putrajaya. Chef Hamzah juga merupakan chef yang bertanggungjawab untuk memasak makanan kepada jemaah-jemaah haji di dalam khemah VVIP dari Asia Tenggara semasa musim haji.

“Tukang masak kerjanya enteng! Hari-hari masak nasi goreng..,” teringat pula lagu P.Ramlee dalam filem 3 Abdul.

Menjadi tukang masak profesional di Makkah, saya tidak merasakan ianya satu tugas yang ‘enteng’ kerana kota Makkah sentiasa menerima kunjungan tetamu ALLAH yang tidak putus saban hari. Tetamu-tetamu ini akan meningkat jumlahnya pada musim Ramadhan dan juga musim haji.

Bermakna kepakaran dan kerja keras chef-chef kita ini perlu bagi memastikan tetamu-tetamu ALLAH mendapat makanan yang bukan sahaja baik malah sedap rasanya! MashaAllah TabarakAllah..

Semoga ibadah di dalam pekerjaan yang dibuat mereka bukan sahaja dapat memuaskan hati para tetamu malah turut dapat menyumbang pahala di akhirat nanti. Bukankah kerja itu juga satu ibadah?

Si tukang masak untuk suami dan anak-anak, Masnira Ramli.


Penderma Misteri Sumbang Mesin Kesan COVID-19 Bernilai RM148,000

Nampaknya masih wujud individu berhati mulia yang menderma tanpa mahu identitinya dikenali oleh orang ramai.

Seorang penderma misteri telah menyumbangkan mesin Real Time Polymerase Chain Reaction (PCR) Detection System berharga RM148,000 untuk kegunaan Pusat Penyelidikan Klinikal (CRC) Hospital Sibu menjalankan ujian pengesanan jangkitan COVID-19 lapor Bernama.

Sumbangan daripada penderma enggan dikenali itu dibuat melalui Menteri Muda Pendidikan, Sains dan Penyelidikan Teknologi Sarawak, Dr Annuar Rapa’ee, yang menyerahkan peralatan tersebut kepada Pengarah Hospital Sibu, Dr Mohamad Ng Siah Huat pada satu majlis ringkas di sini.

Siapa pun anda, hanya Allah dpt membalas jasa baik anda. Moga covid-19 lenyap dari bumi malaysia dgn segera. Aminn.

— Șωeeτ Sour Talĸer🎈 (@emahyuri) March 26, 2020

Dr Annuar berkata sumbangan itu menjadikan pusat itu kini dilengkapi dua unit mesin berkenaan dan sekali gus meningkatkan lagi kemampuannya untuk menjalankan ujian pengesanan jangkitan COVID-19 di daerah ini dan sekitarnya.

“Mesin baharu ini diterbangkan khas dari Kuala Lumpur hari ini dan ia tambahan kepada mesin yang sedia ada di Hospital Sibu. Takut ada breakdown (kerosakan) jadi perlu ada dua unit. Terima kasih kepada hamba Allah yang menderma,” katanya.

Untuk membaca kisah terkini berkenaan COVID-19, tekan pada pautan di bawah.

Polis India Pukul Orang Awam Sehingga Maut Kerana Langgar Perintah ‘Lockdown’

Lelaki Ini Kongsikan Pengalaman Dijangkiti COVID-19 Buatkan Dirinya Kenal Erti Syukur

Gaji Jemaah Menteri Dipotong Dua Bulan Untuk Tabung COVID-19


Individu Misteri Pecah Masuk Muzium, Curi Lukisan van Gogh Bernilai RM26 Juta

Sebuah lukisan karya Vincent van Gogh telah dicuri dari Muzium Singer Laren yang terletak di Belanda. Menurut laporan, kejadian kecurian tersebut berlaku pada jam 3.15 pagi tanpa disedari oleh pengawal bertugas.

Lukisan The Parsonage Garden at Nuenen in Spring yang dilukis van Gogh pada tahun 1884 ini berharga sekitar £5 juta (~RM26 juta). Muzium Singer Laren ketika ini ditutup kepada orang ramai sebagai salah satu langkah kerajaan Belanda bagi mengurangkan penyebaran kes COVID-19 di negara berkenaan.

We’re so sad that today, on Vincent van Gogh’s birthday, burglars broke into @SingerLaren and stole this work, on loan from @GroningerMuseum. We hope they get caught soon! pic.twitter.com/47WTrzV5An

— Van Gogh Museum (@vangoghmuseum) March 30, 2020

Pencuri dilaporkan memecahkan pintu hadapan muzium dan walaupun penggera keselamatan berbunyi, mereka berjaya melarikan diri sebelum pihak polis tiba di tempat kejadian.

Lebih menyedihkan, karya ini sebenarnya dipinjamkan oleh Groninger Museum dan berlaku pada tarikh ulang tahun kelahiran van Gogh: 30 Mac. “Saya sangat marah mengapa kejadian ini boleh berlaku. Ia satu tamparan yang hebat kepada kami. Lebih-lebih ada pihak yang mengambil kesempatan ketika ramai sedang risau tentang pandemik yang sedang melanda seluruh dunia,” kata pengarah Muzium Singer Laren, Jan Rudolph de Lorm.

Ini bukan pertama kali karya van Gogh dicuri. Pada tahun 2016, polis Itali merampas dua lukisan Van Gogh di sebuah rumah selatan Naples yang dipercayai milik pengedar dadah. Lukisan itu dilaporkan dicuri pada tahun 200 dari Muzium Van Gogh di Amsterdam. Kedua-dua lukisan berkenaan dianggarkan bernilai RM411 juta.

Ketika kerajaan Belanda mengisytiharkan lockdown, rakyat Belanda membuat pembelian panik ganja, bukannya roti mahu pun tisu tandas. Baca lagi pada pautan di bawah.

Kerajaan Belanda Buat ‘U-turn’, Arah Kedai Ganja Dibuka Semula Untuk Orang Ramai

Rakyat Belanda Panik, Beratur Beli Bekalan Ganja Selepas Kerajaan Isytihar ‘Lockdown’


Individu ‘Selfish’ Extend Rumah Flat Sehingga Kurung Meter Air Penduduk Undang Kemarahan Netizen

Sejak akhir-akhir ini, dapat dilihat semakin banyak rumah flat dibongkar netizen setelah mendapati segelintir pengguna rumah ini yang dengan sewenang-wenangnya ‘meluaskan’ kawasan rumah tanpa kebenaran.

Lebih membuat para orang ramai berang, terdapat warga rumah flat yang sanggup mengambil tanah hak milik kerajaan atau individu lain semata-mata untuk membesarkan rumah.

Situasi ini sekali lagi berlaku menerusi perkongsian Twitter @malaysiaviralll di sebuah flat Muhibbu Al-Arabi yang bertempat di Bukit Kuchai.

Menerusi video yang dikongsikan, pemilik rumah ini bukan sahaja ‘extend’ rumah daripada pintu keluar asal, malah tanpa rasa bersalah sanggup kurung paip air pengguna flat yang lain.

Video tersebut turut menyaksikan perakam cuba memanggil tuan rumah tanpa gagal dikesan.

Menyusahkan pengguna flat yang lain, para netizen turut meluahkan rasa berang melihat kepada tindakan pemilik rumah ini yang seolah penting diri sendiri untuk membesarkan rumah tanpa memikirkan pengguna lain.

Sehubungan dengan itu, orang ramai mahukan video yang tular ini mendapat perhatian pihak PBT di mana tindakan tegas akan diambil kepada pemilik rumah flat di Bukit Kuchai ini.


Individu Tempatan Ini Alami Kerugian RM500,000 Selepas Ditipu Dalam Urusan Jual Beli Kriptowang

Pada saban tahun, kita sering mendengar berita tentang mangsa penipuan dalam talian yang mencecah puluhan ribu ringgit. Perkara ini masih berlanjutan lebih-lebih lagi selepas kewujudan kriptowang yang bernilai tinggi.

Terbaharu, seorang individu tempatan telah berkongsi kisah malangnya yang mengalami kerugian sebanyak RM500,000 dalam urusan penjualan kriptowang miliknya. Kriptowang Tether (USDT) milik mangsa telah dipindahkan ke akaun scammer tetapi malangnya tidak menerima bayaran seperti yang dijanjikan.

Kisah ini bermula apabila mangsa menerima tawaran seseorang individu yang mahu membeli kriptowang daripada platform Huobi. Dengan menggunakan fungsi dagangan secara terus melalui Huobi, kedua-dua pihak bersetuju untuk melakukan urusan transaksi seperti biasa.

Suspek lalu memberikan gambar resit pemindahan wang sebanyak RM500,000 ke akaun mangsa bagaimanapun ia sebenarnya hanyalah cek tendang. Pada awalnya, akauntan mangsa menyangka pindahan wang itu telah masuk ke akaun syarikat mereka.

Mangsa pula memindahkan sejumlah kriptowang USDT yang bernilai RM500,000 ke akaun suspek tanpa sebarang syak wasangka. Namun, selepas tiga hari kemudian baru menyedari tiada sebarang wang yang diterima.

Selepas menyedari telah tertipu, mangsa telah membuat laporan polis bersama dokumen sokongan dalam usaha mendapatkan semula wang yang telah ditipu. Pihak Huobi juga masih belum memberi respon mengenai insiden penipuan tersebut.

Bercakap mengenai urusan pemindahan wang dalam talian, anda diingatkan untuk menyemak secara terperinci setiap urusan transaksi agar tidak tertipu. Hal ini kerana penipu ada sahaja helahnya untuk mengambil duit anda.


Individu Terima Vaksinasi Lengkap Di Negeri Fasa 2 Boleh Rentas Daerah Dan ‘Dine-In’ Di Restoran

Tan Sri Muhyiddin Yassin sebentar tadi telah mengumumkan kemudahan-kemudahan bagi individu yang telah lengkap menerima vaksinasi lengkap.

Menurut Muhyiddin Yassin, setiap keputusan kemudahan yang diberikan kepada individu terima vaksinasi lengkap dibuat dengan sangat berhati-hati.

Dalam pengumuman tadi, antara yang menarik perhatian netizen adalah aktiviti rentas daerah dibenarkan, makan ‘dine-in’ juga dibenarkan jika lengkap vaksinasi. Dine-in juga dibenarkan bagi anak-anak bawah 17 tahun bersama ibu bapa. Namun kemudahan ini hanyalah untuk penerima dua dos vaksin di negeri-negeri Pelan Pemulihan Negara (PPN) Fasa 2 dan ke atas sahaja.

Seperti diumumkan PM @MuhyiddinYassin, Kerajaan telah menetapkan beberapa kemudahan bagi individu yang telah menerima vaksinasi lengkap yang mana ia akan berkuatkuasa bermula 10 Ogos ini. Kemudahan-kemudahan tersebut berkaitan Kuarantin & Perjalanan; Sektor Sosial; dan Keagamaan. pic.twitter.com/IyaLwRf2XM

— 🇲🇾 Pejabat MKLN (Kluster Keselamatan) (@PejabatMKLN) August 8, 2021

Fasa 1:Kedah, Selangor, N. Sembilan, Melaka, Johor, KL & Putrajaya

Fasa 2:Kelantan, Terengganu, Pahang, Perak, Penang & Sabah

— Hakim Rahman (@HakimRahman07) August 8, 2021

Selain itu, aktiviti solat sahaja juga dibenarkan di masjid dan surau bagi jemaah yang telah menerima vaksin lengkap. Penganut bukan Islam juga dibenarkan menghadiri rumah ibadat.

Namun, setiap penerima vaksin perlu melepasi 14 hari daripada tarikh suntikan dos kedua (Pfizer, AztraZeneca dan Sinovac) dan 28 hari untuk vaksin satu dos (Johnson & Johnson dan CanSino). Perincian tentang pengumuman Perdana Menteri hari ini akan dikeluarkan oleh Majlis Keselamatan Negara (MKN) dalam masa terdekat.

Ini beberapa artikel lain berkaitan vaksin. Baca lagi pada pautan di bawah.

Warga Lembah Klang Hampir 100% Sudah Menerima Vaksin Dos Pertama

Pendaftaran Vaksin Kanak-Kanak Berusia 12 Tahun Dan Ke Atas Dibuka Menerusi Aplikasi MySejahtera

Kenali Sarah Gilbert, Pembuat Vaksin AstraZeneca Yang Menolak Untung Jutaan Dolar


Indo-Pasifik ‘Berisiko’ Perang, Malaysia Di Tempat Ke-11 Senarai Negara Terkuat

Situasi tegang yang sering terjadi di Indo-Pasifik mampu mewujudkan situasi perang, lapor kajian The Lowy Institute. Melalui laporan dalam talian “Lowy Institute Asia Power Index 2021 Edition” yang dikeluarkan oleh institusi yang berpangkalan di Sydney, ia menunjukkan bahawa terdapat 26 negara terkuat di Indo-Pasifik.

Laporan yang dikeluarkan pada Isnin lalu difahamkan mengukur sumber dan pengaruh kuasa sesuatu negara. Malaysia turut memasuki senarai namun terkeluar daripada 10 negara berkuasa dan hanya berada di tangga ke-11 di belakang negara jiran, Singapura, Indonesia dan Thailand.

Kata kajian tersebut, Malaysia menunjukkan prestasi terbaik dalam ukuran daya tahan dan pengaruh budaya, di mana ia menduduki tempat ke-8 untuk kedua-dua kategori. Bagaimanapun, kedudukan terendah Malaysia adalah dalam kategori keupayaan ketenteraan, di mana Malaysia berada di tempat ke-16. Skor rangkaian pertahanan Malaysia juga menurun dengan ketara, jatuh lima anak tangga sejak 2019 ke kedudukan ke-12.

Daripada laporan itu, 10 kuasa teratas di Indo-Pasifik ialah: Amerika Syarikat (AS), China, Jepun, India, Rusia, Australia, Korea Selatan, Singapura, Indonesia dan Thailand.

Melalui kajian ini juga, para penyelidik menyatakan bahawa akan terjadi satu konflik besar di rantau Indo-Pasifik pada masa akan datang melibatkan dua kuasa besar, AS dan China. “Risiko perang berpunca daripada fakta bahawa terdapat perlumbaan senjata di rantau ini,” pengarah projek, Herve Lemahieu, memberitahu ABC News. “Ia melibatkan AS dan China, tetapi ia juga melibatkan ramai pemain lain seperti India, Jepun dan negara Asia Tenggara yang lebih kecil seperti Vietnam yang mempunyai pertikaian maritim dengan China.”

Lemahieu turut mengingatkan bahawa sistem yang stabil hanya wujud bergantung kepada kesediaan kedua-dua negara untuk bersama-sama sebagai kuasa besar. “China dan AS harus belajar berjalan dan mengunyah gula-gula getah bersama-sama. Mereka mesti bersaing dan bekerjasama dalam kawasan sensitif dan cabaran transnasional seperti perubahan iklim,” katanya.

Bagaimanapun, di dalam kajian terbabit, para penyelidik mendapati bahawa kuasa ketenteraan China menurun buat kali pertama sejak empat tahun lalu. China, yang berada di kedudukan ke-2 daripada 26 negara untuk kekuatan menyeluruh, mempunyai skor keseluruhan 74.6 daripada 100.

Negara itu jatuh satu tempat untuk pengaruh diplomatik dan sumber masa depan – di mana China kehilangan banyak mata di sini – , namun kedudukannya dalam semua kategori masih tidak berganjak.

Worldwarbot ‘ramal’ Malaysia jajah seluruh dunia pada tahun 2135. Klik pautan di bawah untuk membaca.

WorldWarBot ‘Ramal’ Malaysia Jajah Seluruh Dunia Pada Tahun 2135

Pertikaian Antara Malaysia Dan China, AS Kerah Dua Kapal Perang Ke Laut China Selatan

‘Bukan Dengan Peluru, Tetapi Dengan Wabak’ – Pegawai AS Dakwa Perang Dunia Ketiga Sudah Bermula


Indomie Perisa Carbonara Edisi Terhad Masuk Pasaran Malaysia

Pastinya para penggemar mee segera Indomie akan teruja dengan berita ini. Indomie kini tampil dengan Indomie edisi terhad perisa carbonara.

Berita ini telah diumumkan secara rasmi oleh pasaraya Ben’s Independent Grocer (BIG) pada 1 April 2019. Menariknya, ia tampil dengan rasa carbonara dan diletakkan telur rebus, keju dan daging.

Harga bagi mee segera Indomie ini adalah RM28 sahaja dan ia hanya tersedia di cawangan BIG sahaja iaitu di Suria KLCC, The Gardens Mall, Bangsar Shopping Centre, Publika, dan The LINC. Jadi, apa tunggu lagi?

Indomie Carbonara, only at Ben's. #jokingnotjoking

A post shared by  The Big Family (@thebiggroup) on Mar 31, 2019 at 11:34am PDT

Yes. We’ve got the ultimate (NOT A) prank for you! Serving up all month this April at Ben’s, our limited edition Indomie Carbonara! Creamy spaghettini carbonara with a little twist of Indomie magic, poached egg, cheese and beef bacon. Be forewarned, it’s highly addictive and NOT a joke. #special #menu #limitededition #indomie #carbonara #pasta #🍜 #🥢 #🍝 #🍴#bestofbothworlds #spaghetti #noodles #you #decide #bens #bensbybig #publika #bsc #gardens #midvalley #klcc #pavilion #thelinc

A post shared by  The Big Family (@thebiggroup) on Apr 1, 2019 at 5:54pm PDT


Indonesia Bakal Laksana Plaza Tol ERP Seperti Singapura, Netizen Persoal Bila Giliran Malaysia

Walaupun plaza tol RFID diperkenalkan untuk mengurangkan kadar kesesakan, namun didapati kesesakan masih lagi berlaku gara-gara sistem tersebut masih tidak cekap sehingga menyusahkan para pengguna.

Dalam satu laporan Kompas.id, negara jiran Indonesia, penggunaan penetapan electronic road pricing (ERP) sedang dipertimbangkan oleh Pemerintah Provinsi DKI Jakarta melalui Jabatan Pengangkutan.

Bagi mengurangkan kesesakan dengan melaksanakan ERP, pihaknya akan melakukan pelbagai usaha. Antaranya menyelaraskan jadual pengangkutan antara mod, menambah kemudahan bas Transjakarta dan memaksimumkan integrasi tambang melalui aplikasi Jaklingko.

Berdasarkan kajian yang dijalankan bersama Badan Pengurusan Pengangkutan (BPTJ) Jabodetabek, pelaksanaan itu mampu mengurangkan kesesakan sebanyak 10 peratus hingga 30 peratus.

Berita yang dikongsikan portal Kompas.id itu telah dikongsikan semula melalui pengguna Twitter @amerhadiazmi. Ciapan beliau menarik perhatian netizen Malaysia yang lain.

Orang ramai mempersoalkan mengapa Malaysia masih belum melaksanakan penggunaan ERP yang dilihat jauh lebih berkesan dan efektif berbanding RFID pada ketika ini.

ERP better la , kenapalah susah sgt nak buat kat sini. https://t.co/7fd98dVpR4

— Aneesa . T 🇲🇾🇵🇸 (@princessaniess) February 3, 2023

@MOTMalaysia dah sampai masanya berkeras sikit dgn provider.. nk tgu brp lama lg https://t.co/tGDNudusZk

Rule no 1 kena ada plate number yg standard utk semua kenderaan. Malaysia plate semua font lain2 mana mau nya https://t.co/pSMcj1oJ0f

— miqdadmazlan (@miqdadmazlan) February 2, 2023

Diorg mulakan dengan num plat, mana2 number plat yang tak ikut peraturan kena saman terus atau tak bagi jalan selai tak tukar, lepas tu polis dah tak sibuk2 buat roadblock sebab bandar jakarta tu bersepah cctv untuk monitor number plat yang link dengan lesen dan roadtax… https://t.co/CwMq9OywSN

— 𝕸𝖚𝖘 𝖅𝖆𝖎𝖓𝖆𝖑  (@MusRules) February 1, 2023

Nyata orang ramai lagi, untuk melaksanakan penggunaan plaza tol ERP itu, setiap kenderaan perlu menggunakan nombor plat standard. Namun melihat situasi semasa, sangat sukar untuk berbuat sedemikian.

Tambah netizen lagi, dengan penggunaan nombor plat standard ia dapat memudahkan tugas pihak berkuasa untuk mengesan pengguna jalan raya kerana setiap nombor plat ‘menyimpan’ butiran kenderaan tersebut seperti lesen serta roadtax.

Pengguna Twitter turut tag akaun Menteri Pengangkutan, YB Anthony Loke dan Perdana Menteri Datuk Seri Anwar Ibrahim dalam ciapan mereka meluahkan hasrat agar pihak kerajaan dapat menyelesaikan perkara ini secepat mungkin.

Pada awal tahun 2022 lalu, orang ramai mempertikai bagaimana keberkesanan RFID apabila tular beberapa gambar di mana lorong RFID terpaksa beratur jauh lebih panjang daripada lorong Touch n’ Go dan SmartTAG.


Indonesia Bakal Terima Pelaburan RM8 Bilion Untuk Pembangunan Hab EV Toyota

Pasaran kereta elektrik sudah menunjukkan perkembangan baik di serata dunia. Sebanyak 270 juta kenderaan EV dijangka bakal berada atas jalan raya di seluruh dunia menjelang tahun 2030 nanti.

Baru-baru ini Toyota dilapor bakal melabur sebanyak AS$1.8 bilion (RM8.01 bilion) di Indonesia dalam tempoh lima tahun akan datang untuk menjadikan negara republik itu sebagai hab pengeluaran kenderaan elektriknya di rantau Asean.

Perancangan itu diumumkan oleh Shigeru Hayakawa, Naib Pengerusi Lembaga Pengarah Toyota Motor Corporation, ketika beliau bertemu Ketua Menteri Ekonomi Indonesia, Airlangga Hartarto di Tokyo pada hari Selasa, lapor Jakarta Globe.

“Kami berharap dengan peningkatan pelaburan ini, republik Indonesia akan tahu kami serius terhadap pembangunan elektrifikasi kenderaan bermotor,” kata Hayakawa.

Airlangga sangat mengalu-alukan rancangan Toyota untuk pelaburan yang lebih besar dalam pembangunan kenderaan elektrik di Indonesia.

“Saya percaya permintaan untuk kenderaan elektrik, baik roda empat mahupun dua roda di Indonesia dan Asean pada masa hadapan akan terus meningkat. Indonesia boleh dijadikan pangkalan industri untuk pengeluaran kenderaan elektrik (EV) untuk dipasarkan di Asean dan di Indonesia sendiri,” kata Airlangga.

Toyota membuka xEV Center Mei lalu yang menyediakan latihan jurutera tempatan mengenai elektrifikasi dan pendigitalan automotif. Dengan kerjasama syarikat tenaga negeri Pertamina dan syarikat induk perlombongan negeri Inalum, Toyota turut membantu meningkatkan kepakaran jurutera tempatan dalam industri bateri.

Toyota Indonesia dan juruteknik dari Indonesia juga membangunkan konsep Kijang Innova BEV untuk mengkaji teknologi dan keadaan bagi menyediakan penggunaan yang lebih ketara oleh orang di Indonesia.

Airlangga menjangka kenderaan elektrik Toyota bakal digunakan untuk membawa perwakilan Sidang Kemuncak G20 pada November akan datang.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Baca lagi beberapa pelaburan untuk industri EV yang diwar-warkan bakal masuk ke negara jiran Indonesia. Klik pautan di bawah.

‘Indonesia Tunjuk Sikap Positif Dan Optimistik’ – Elon Musk Teruja, Mahu Kerjasama Lebih Besar

Tesla Mahu Bangunkan ‘Power Bank’ 100MW Gergasi Di Indonesia


Indonesia ‘Claim’ Muhyiddin Sebenarnya Berasal Dari Riau Dan Berketurunan Bugis

Pertembungan budaya Indonesia dan Malaysia telah menjadikan hubungan dua negara ada turun naiknya. Di Indonesia sudah ada beberapa gerakan ‘ganyang Malaysia’ yang bertujuan untuk meminta Malaysia agar berhenti mencuri ‘budaya Indonesia’.

Sama ada dari nasi lemak atau amalan kebudayaan yang lain. Indonesia dilihat dari kaca mata Malaysia sebagai negara yang suka claim bahawa sesuatu budaya atau perkara itu asalnya dari Indonesia.

Terbaharu, claim daripada media Indonesia yang mendakwa bahawa Perdana Menteri kelapan, Tan Sri Muhyiddin Yassin sebenarnya berasal dari Indonesia.

Berita ini hadir selepas sehari Muhyiddin naik menjadi Perdana Menteri. Indonesia mengikuti rapat perkembangan politik di Malaysia sejak berlakunya peralihan kuasa yang menyaksikan Tun Dr Mahathir diturunkan daripada posisinya dan digantikan dengan Muhyiddin.

Sindonews, Fajar dan Tribun News telah melaporkan baru-baru ini bahawa Muhyiddin sebenarnya pemimpin yang berasal dari Indonesia kerana di sebelah bapanya adalah keturunan Bugis, sementara ibunya pula berasal dari keturunan jawa. Jadi secara teknikalnya, ini menjadikan Muhyiddin sebenarnya berasal dari Indonesia, lapor kedua-dua media ini.

Untuk rekod, Muhyiddin baharu sahaja naik menjadi Perdana Menteri Malaysia selepas YDPA berkenan untuk melantik beliau selepas berlaku perebutan kuasa. Krisis yang melanda Malaysia menyaksikan perubahan besar dalam tampuk kepimpinan negara.

Apa yang jelas, ia tidak memerlukan masa yang lama untuk Indonesia membuat tuntutan awal bahawa Muhyiddin adalah hak mereka.

Berikut adalah tuntutan lain dari Indonesia, klik pautan di bawah untuk membaca.

Peminat Indonesia ‘Claim’ Pakaian Kebangsaan Miss Grand Malaysia 2019

Peminat Indonesia ‘Claim’ Pakaian Kebangsaan Peserta Malaysia Di Mister Global 2019


5 Ciri Ibu Bapa Yang Akan Membentuk Anak Menjadi Orang Berjaya

Semua ibu bapa mahu anak-anak mereka menjadi orang yang berjaya tanpa sebarang masalah di dalam pelajaran, pergaulan, komunikasi, dan yang sewaktu dengannya.

Ini kerana ia satu sifat semula jadi ibu bapa yang mahukan anak-anak mereka mampu lakukan sesuatu yang hebat dan lebih baik daripada anak-anak orang lain.

Tapi persoalannya adakah semua ibu bapa mampu melahirkan dan membesarkan anak-anak yang berjaya?

Berdasarkan kajian-kajian psikologi yang telah dilakukan, terdapat beberapa faktor berkaitan ibu bapa yang akan berjaya mendorong anak menjadi orang berjaya.

Menurut kajian penyelidik dari University of Illinois, anak-anak yang perlu melalui konflik keluarga seperti perceraian ibu bapa akan menjadi anak-anak yang teruk berbanding anak-anak yang mempunyai hubungan yang baik dan bahagia dengan ibu bapa.

Profesor dan ketua Jabatan Pembangunan Manusia dan Komuniti di College of ACES (University of Illinois) mendapati anak-anak yang tidak alami konflik dua keluarga adalah lebih baik berbanding anak-anak yang mengalaminya. Konflik perceraian di antara ibu bapa akan meninggalkan kesan negatif kepada anak-anak dan konflik selepas perceraian mempunyai pengaruh yang kuat untuk kanak-kanak lakukan penyesuaian.

Satu kajian menunjukkan pula, seorang bapa tanpa hak penjagaan anak yang selalu menghubungi anak-anaknya dan mempunyai konflik yang minima, prestasi anak-anak lebih baik. Tetapi apabila wujudnya konflik, kekerapan bapa melawat anak-anak pada waktu itu menyebabkan penyesuaian anak-anak menjadi kurang baik.

Satu lagi kajian mendapati orang yang berumur 20-an dan pernah mengalami perceraian ibu bapa semasa kanak-kanak menyatakan mereka masih berasa sakit dan susah atas perceraian tersebut selepas sepuluh tahun ia berlaku. Mereka cenderung mempunyai perasaan kehilangan dan penyesalan.

Kajian ahli psikologi Sandra Tang dari University of Michigan pada 2014 mendapati ibu-ibu yang menamatkan sekolah tinggi atau kolej lebih cenderung untuk membesarkan anak-anak mereka melakukan perkara yang sama.

Data dari tahun 1998 hingga 2007 melibatkan lebih 14,000 orang kanak-kanak menunjukkan kanak-kanak yang dilahirkan oleh ibu-ibu muda remaja (berumur 18 tahun ke bawah) berkemungkinan kurang menamatkan sekolah tinggi atau pergi ke kolej berbanding rakan-rakan mereka.

Dalam satu kajian (2009) ahli psikologi Eric Dubow dari Bowling Green State University di kawasan semi luar bandar New York yang melibatkan 856 orang mendapati:

“tahap pendidikan ibu bapa ketika kanak-kanak berusia 8 tahun memberi kesan signifikan yang ketara dalam meramalkan kejayaan pendidikan dan kerjaya kanak-kanak tersebut pada 40 tahun kemudian.”

Ini menunjukkan aspirasi ibu bapa turut menyumbangkan faktor kejayaan kepada anak-anak.

Menurut penyelidik Sean Reardon dari Universiti Stanford, jurang pencapaian antara keluarga berpendapatan tinggi dan rendah “adalah lebih kurang 30% hingga 40% lebih besar di kalangan kanak-kanak yang lahir pada tahun 2001 berbanding mereka yang dilahirkan 25 tahun sebelum itu.”

Penulis buku Drive, Dan Pink menyatakan status sosio-ekonomi adalah faktor yang mendorong pencapaian pendidikan dan prestasi. Pink turut menyatakan semakin tinggi pendapatan ibu bapa, semakin tinggi skor SAT anak-anak.

4. Ibu bapa mengajar anak-anak tentang matematik.

Anak-anak yang diajar matematik pada awal usia akan mempunyai kelebihan yang besar. Ia telah dibuktikan melalui kajian meta-analisis pada 2007 melibatkan 35,000 kanak-kanak tadika dari Amerika, Kanada dan England.

Penyelidik dan pengarang bersama, Greg Duncan dari Universiti Northwestern menyatakan:

“Kepentingan paling utama kemahiran matematik awal – pada permulaan sekolah kanak-kanak diberi ilmu tentang nombor, aturan nombor dan lain-lain konsep matematik – adalah salah satu teka-teki yang dirungkaikan di dalam kajian itu,”…”Penguasaan kemahiran matematik awal bukan sahaja meramalkan pencapaian matematik di masa hadapan, ia juga dapat meramalkan pencapaian membaca pada masa depan.”

5. Ibu bapa membenarkan anak-anak melakukan kerja rumah.

Anak-anak perlu diberi tanggungjawab di rumah dan belajar bagaimana untuk menyelesaikan sesuatu kerja. Mereka juga perlu belajar memberi sumbangan untuk membuatkan sesuatu situasi atau perkara itu menjadi lebih baik.

Ia telah dinyatakan oleh Jean Lythcott-Haims, penulis buku “How to Raise an Adult” di TED Talks Live turut percaya anak-anak yang dibesarkan dengan melakukan kerja-kerja rumah akan menjadi seorang pekerja yang boleh memberi kerjasama dengan baik dengan rakan sekerja mereka, meningkatkan rasa empati kerana mereka tahu apa rasanya bergelut dengan tugasan dan mampu memikul tugas-tugas dengan baik secara bebas.

Lythcott-Haims bukan cakap-cakap sahaja, ia berdasarkan kajian yang pernah dijalankan di bawah Geran Kajian Harvard.

Dengan menjadikan mereka melakukan kerja-kerja seperti mengambil sampah, dan mencuci pakaian mereka sendiri akan membuatkan mereka sedar keperluan melakukan kerja-kerja sebegini bagi menjalani kehidupan seharian.

Anda boleh membaca 6 faktor lagi di Tech Insider, iaitu faktor ibu bekerja di luar rumah, ibu bapa mengajar kemahiran sosial kepada anak-anak, jangkaan ibu bapa terhadap anak-anak, ibu bapa membentuk hubungan dengan anak-anak, ibu bapa kurang tertekan, dan ibu bapa menilai usaha berbanding kegagalan anak-anak.

LIKE dan FOLLOW Vocket di Facebook serta Instagram


Indonesia Dan LG Bekerjasama Bangunkan Industri Bateri Kereta Elektrik Bernilai RM4.9 Bilion

Pada awal bulan Februari lalu, Indonesia telah menerima pelan pelaburan untuk membangunkan bekalan bateri EV di negara tersebut dari syarikat kereta elektrik terkemuka dunia, Tesla.

Terbaharu, menteri pelaburan Indonesia telah mengesahkan syarikat Indonesia Battery Corp. (IBC) dan sebuah konsortium yang diketuai oleh LG Group (LG) akan membangunkan kilang bateri kenderaan elektrik bernilai USD1.2 billion (RM4.9 bilion) tidak lama lagi.

Memetik laporan Nikkei Asia, fasiliti tersebut akan dibina di kawasan industri Kota Deltamas di Bekasi, Provinsi Jawa Barat. Lokasi tersebut berhampiran dengan sebuah lagi syarikat dari Korea Selatan, Hyundai Motor yang hampir siap kilang pembuatan pertamanya di Indonesia.

Menurut Badan Penyelaras Pelaburan Indonesia (BKPM), kemudahan IBC-LG dijangka mempunyai kapasiti pengeluaran 10 GWH – satu gigawatt. Bateri yang dihasilkan akan digunakan pada kenderaan elektrik keluaran Hyundai.

Indonesia merupakan pengeluar nikel terbesar di dunia ingin memanfaatkan simpanan komponen bateri kenderaan elektrik yang mereka ada untuk membina industri domestik bateri EV.

Difahamkan Indonesia mahu pengeluaran negara mencapai kapasiti bateri 140 gigawatt-jam menjelang tahun 2030 dan mensasarkan ekonomi terbesar di Asia Tenggara. Pada masa yang sama, Indonesia turut mahu mengembangkan industri domestik dan memasarkan kenderaan elektrik terutamanya motosikal.

Sebelum ini Tesla telah menghantar pelan pelaburan untuk membangunkan bekalan bateri EV di negara Indonesia.

Tesla Mahu Bangunkan ‘Power Bank’ 100MW Gergasi Di Indonesia

Polis Indonesia Pilih Tesla Model 3 Dan Hyundai Kona Electric Jadi Kenderaan Rasmi


Indonesia Denda Syarikat Perladangan RM4.51 Juta Kerana Mengakibatkan Jerebu

Sebuah syarikat yang melakukan pembakaran terbuka sehingga menyebabkan asap tebal ke Singapura dan Malaysia didenda Rp15 bilion (RM4.51 juta).

Syarikat itu adalah PT Adei Pelalawan & Industry. PT Adei memiliki ladang kelapa sawit seluas 12.856 hektar di Desa Kemang, Desa Palas, Desa Batang Nilo Kecil, Desa Telayap dan Desa Sungai Buluh di Pelalawan, Riau.

Hakim mahkamah tempatan berkata, syarikat itu didapati melakukan kelalaian yang mengakibatkan berlaku kerosakan teruk terhadap alam sekitar.

“Berdasarkan fakta kes, terdapat kebakaran yang berpanjangan selama dua minggu di kebun milik syarikat terbabit sehingga menyebabkan berlaku pencemaran dan gangguan asap di kawasan sekitar sehingga ke negara jiran,” katanya.


Indonesia Hampir Muktamadkan Rundingan Bersama Beberapa Pengeluar Kereta Elektrik Dunia

Sejak awal tahun 2021 lagi berita Tesla mahu membuat pelaburan di Indonesia telah menarik perhatian ramai. Nampaknya selepas dua tahun berunding, Indonesi dan Tesla dilaporkan sedang berada ‘fasa akhir’ untuk memuktamadkan rundingan mereka, lapor Bloomberg.

Rundingan itu bukan sahaja terhad buat pelopor pembuat kereta elektrik dunia tersebut (Tesla), bahkan turut diikuti oleh pengeluar kereta dari Korea Selatan (Hyundai) dan BYD Group dari China.

“Semua pengeluar kereta elektrik global terkemuka datang kepada kami. BYD Group, nombor satu di dunia, Tesla, nombor dua, Hyundai dan sebagainya,” kata Luhut Panjaitan, Menteri Penyelaras Hal Ehwal Maritim dan Pelaburan, dalam pertemuan dengan pemimpin kerajaan tempatan pada Selasa baru-baru ini.

Presiden Indonesia, Joko Widodo (Jokowi) telah menetapkan visi untuk membina rantaian bekalan kenderaan elektrik menyeluruh di negera itu dengan menawarkan pelabur berpotensi akses kepada rizab logam bateri utama Indonesia serta lebih 270 juta penggunanya. Ini kerana Jokowi enggan Indonesia dikenali sebagai negara pengeluar bateri sahaja, beliau turut mahu pengeluar kereta elektrik dunia datang ke negara itu dan melabur membuka kilang pengeluaran kereta elektrik.

Pelan itu mula terbentuk apabila pengeluar EV dan bateri global merancang pelaburan berbilion-bilion dolar, daripada kompleks ‘perlombongan bateri’ Contemporary Amperex Technology Co. Ltd. bernilai $6 bilion kepada kilang EV baharu milik Hyundai.

Dalam pembentangan Selasa lalu, Luhut Panjaitan menjangkakan pelaburan $30 bilion menjelang 2026 untuk membangunkan ekosistem bateri EV di Indonesia.

Kerajaan negara Republik itu turut merancang untuk memberi sebanyak 80 juta rupiah (~$5,271) subsidi untuk setiap pembelian EV untuk meningkatkan penggunaan ‘kenderaan bebas petrol’, walaupun butirannya masih dalam perbincangan lagi.

‘Indonesia Tunjuk Sikap Positif Dan Optimistik’ – Elon Musk Teruja, Mahu Kerjasama Lebih Besar

Nyata Luhut Panjaitan lagi, Indonesia akan menjadi Top 3 pengeluar bateri terbesar di dunia pada 2027. Ini adalah perjanjian kerja sama antara BUMN MIND ID dengan pengeluar bateri kenderaan elektrik asal China Contemporary Amperex Technology Co., Limited (CATL) termeterai pada Isnin lalu.

“Maka kita sudah siap memasuki satu era baharu, membangunkan ekosistem bateri lithium dan juga kenderaan EV dan ini jika semuanya berjalan mengikut perancangan, kita (Indonesia) juga boleh hasilkan bateri litium pertama pada tahun 2025,” ujar Luhut Panjaitan, lapor CNN Indonesia.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Indonesian Idol Dikecam Kerana Gunakan Kesedihan Bunga Untuk Raih ‘Rating’

Umum mengetahui bahawa pelakon Ashraf Sinclair telah meninggal dunia sekitar 2 minggu yang lalu. Pastinya perkhabaran ini membuatkan ramai orang bersedih tetapi tidak setanding rasa sedih dan kehilangan keluarga arwah.

Terbaharu, Bunga Citra Lestari muncul dalam satu program Result & Reunion Show Indonesian Idol X di Studio RCTI sebagai juri menunjukkan diri beliau yang bangkit dan kelihatan kuat selepas kehilangan insan tersayang.

😭😭😭 very strong women ! still sad#bungacitralestari pic.twitter.com/GR4VVOEBbW

— Aisyah Safiah (@___aisyahsafiah) March 3, 2020

Akan tetapi, tangisan dan kesedihan beliau tidak dapat disembunyikan saat mendengar lagu ‘Tak Mungkin Bersama’ yang didendangkan oleh Judika. Malah, video tangisan Bunga Citra Lestari dalam rancangan tersebut tular di media sosial.

Berikutan itu, rata-rata netizen merasakan penganjur menggunakan kesedihan Bunga Citra Lestari untuk meraih ‘rating’ yang tinggi tanpa memikirkan keadaan Bunga Citra Lestari. Malah, netizen turut kecam rancangan tersebut kerana tidak mempunyai rasa simpati terhadap beliau.

Shame on Indonesian Idol, kak unge ini butuh hiburan dan kekuatan untuk menjalani hidup. Tapi malah dijadikan bahan komersil oleh mereka, Bang judika gak salah, cuman agak menyayangkan pihak Idol aja sih. Kasian kan, air mata kemarin masih ada bekasnya ditambah hari ini juga pic.twitter.com/aIVNuyB6aI

— AGNEZMO STAN 🅙 (@nvmillfind1) March 2, 2020

AGREED. Kemarin sehari setelah meninggal alm Ashraf, tega teganya RC*I menayangkan film lawas alm Asgraf dengan BCL padahal mereka sedang berduka. Mengambil kesempatan dalam kesempitan demi untung dapat rating tinggi semata.

— ✩ spooky brat ✩ (@madebys8n) March 2, 2020

When I watched this video yesterday, I just can't hold my tears anymore. Stay strong Bunga. I know you can. Many of your family, friends and fans like us are always there to support you. We love you, Bunga. ❤ #bungacitralestari #bclsinclair @bclsinclair https://t.co/X4DM3LtJa2

— Indah Intan Payung Sayang Suhaila ❤💗 (@sitisuaidah94) March 3, 2020

Halo tim kreatif @IndonesianIdol. Sptnya kalian kurang bijak ya buat komersilin duka citanya BCL untuk jadi konten yang ratingnya gede. Duka cita bukan suatu hal yg patut buat dijadiin gituan sih. Dia udah profesional dateng walaupun lg berduka tapi digituin. Such a shame👎

Walaupun Bunga Citra Lestari cuba untuk tampil ‘kuat’ membuat kemunculan di khalayak ramai tetapi beliau sebenarnya masih lagi bersedih kerana kehilangan orang tersayang. Apakah pandangan anda mengenai perkara ini?

Kita dikejutkan dengan berita beberapa selebriti dan tokoh terkenal yang meninggal dunia pada bulan Februari. Klik pautan di bawah untuk ketahui lebih lanjut.

Pelakon Malaysia Dan Indonesia, Ashraf Sinclair Meninggal Dunia

Pelawak Terkenal, Abam Bocey Meninggal Dunia


Indonesia Kini Termasuk Dalam Senarai 5 Negara Yang Menyekat Penggunaan Telegram

Indonesia kini menjadi negara yang ke 5 menyekat penggunaan Telegram setelah saluran media sosial itu dipercayai menjadi sarang komunikasi puak pengganas dan radikalisme. Menurut Menteri Komunikasi dan Informatika Indonesia, tidakan terbabit diambil setelah mendapati aplikasi tersebut mengundang banyak unsur negatif seperti propaganda, radikalisme, terorisme, fahaman kebencian, cara menghasilkan bom, cara melakukan penyerangan, gambar tidak senonoh dan lain-lain yang bertentangan dengan peraturan perundangan di Indonesia.

Kepada anda yang menggunakan Telegram sebagai aplikasi permesejan utama dinasihati supaya mencari alternatif lain jika berada di negara berkenaan. Di bawah ini adalah senarai 5 negara yang menyekat penggunaan Telegeram setakat ini.

1. China
Pada 13 Julai 2015, China menjadi negara pertama yang menyekat penggunaan Telegram di negara mereka dengan alasan untuk menghindari ancaman siber.

2. Iran
Iran mengambil keputusan untuk menyekat fungsi panggilan telefon di Telegram berkuat kuasa sejak 17 April lepas. Secara umumnya fungsi mesej di Telegram masih boleh digunakan, kecuali telefon.

3. Arab Saudi
Tahun lepas Arab Saudi menjadi negara ke-dua yang menyekat penggunaan Telegram di negara mereka atas faktor keselamatan. Namun ianya masih boleh diakses menggunakan VPN (virtual private network).

4. Rusia
Bulan lepas, Rusia mengumkan sekatan terhadap penggunaan aplikasi Telegram kerana bimbang ia akan menjadi jaringan komunikasi puak pengganas.

5. Indonesia
Seperti yang dinyatakan di atas, Indonesia menyekat penggunaan aplikasi Telegram setalah ianya dipercayai menjadi sarang komunikasi puak pengganas.


Indonesia Pula Dilanda Wabak Misteri, Lebih Seribu Babi Mati Secara Mengejut

Hampir 1,000 ekor babi di Bali ditemui mati akibat penyakit misteri dengan jumlah korban meningkat hampir 50,000 di Sumatera Utara sejak beberapa bulan lalu , kata pihak berkuasa tempatan.

Menurut agensi Pertanian dan Makanan Keselamatan Bali, sekurang-kurangnya 888 babi mati akibat penyakit itu dalam tempoh dua bulan terakhir.

“Dari pemerhatian kakitangan lapangan kami, gejala serupa dengan penyakit babi, seperti babi kolera, salmonella, dan ASF (African Swine Fever). Mereka sama tetapi kita perlu mengesahkannya dengan keputusan makmal,”kata Gede Nata Kesuma,  ketua Jabatan Kesihatan Haiwan dan Kesihatan kepada CNN Indonesia.

Penyakit misteri ini telah melanda tujuh tempat antaranya Badung, Tabanan, Denpasar, Gianyar, Denpasar, Karangasem dan Bangli. Badung mencatatkan jumlah kematian tertinggi dengan 598 babi mati, diikuti Tabanan dengan 219, Denpasar 45, Gianyar 24, manakala Bangli dan Karangasem, mencatatkan satu kematian.

Pihak berkuasa tempatan telah menghantar sampel darah babi yang mati ke Pusat Penyelidikan Veterinar Medan di Sumatera Barat bagi mencari punca kepada kematian ini.

I Wayan Masa Tenaya, ketua Pusat Penyelidikan Veterinari Denpasar berkata bahawa dia masih belum menerima keputusan ujian dari Medan dan tidak dapat mengesahkan sama ada babi itu telah dilanda apa-apa penyakit.

“Makmal di Medan mempunyai lebih banyak peralatan dan mereka mempunyai lebih banyak pengalaman mengenal pasti penyakit babi,” kata Masa Tenaya.

Beberapa media tempatan melaporkan babi ini mati selepas menunjukkan gejala yang sama, termasuk demam, muntah dan cirit-birit.

Negara China turut menghadapi isu sama apabila ayam di sana telah disahkan dengan penyakit H5N1. Klik pautan di bawah untuk membaca.

China Bergelut, Lapor Dilanda Wabak Terbaharu Selsema Burung H5N1


Indonesia Sah Tukar Ibu Negara Ke Pulau Kalimantan

Presiden Republik Indonesia, Joko Widodo, beberapa hari lalu telah mengesahkan pertukaran ibu negara dari Jakarta ke Kepulauan Borneo, tepatnya di Kalimantan. Tweet yang dimuatnaik tersebut menyatakan beberapa buah bandar telah tercalon sebagai ibu negara iaitu Kalteng, Kaltim dan Kalsel.

Ibu kota negara kita akan pindah ke Pulau Kalimantan. Letaknya bisa di Kalteng, Kaltim, atau Kalsel.

Segala aspeknya sedang dikaji mendalam sehingga keputusan nanti benar dalam visi ke depan kita — visi besar berbangsa dan bernegara untuk 10, 50, 100 tahun ke depan. pic.twitter.com/K9TAHrL8P1

Keputusan untuk menukarkan ibu negara Indonesia disebabkan hasil laporan terbaharu yang menyenaraikan Jakarta sebagai salah satu bandar yang sedang tenggelam. Kota Jakarta dilaporkan sudah tenggelam sebanyak 3.9 meter dalam masa 30 tahun. Menurut ramalan pihak pakar pula, Jakarta dijangka bakal tenggelam sepenuhnya menjelang tahun 2050 nanti.

Namun pada Tweet presiden republik tersebut juga, ramai rakyatnya yang menyuarakan kebimbangan mengenai potensi kerosakan yang bakal dihadapi di Kalimantan apabila pusat pemerintahan akan ditukarkan ke sana. Ramai yang menyuarakan kebimbangan mengenai penerokaan kawasan hutan di Kalimantan.

Untuk pengetahuan, Kalimantan yang terletak di dalam kepulauan Borneo, yang juga terletak dalam kawasan kejiranan Sabah dan Sarawak ini kaya dengan hasil bumi yang belum dimajukan. Semoga segala proses yang dijalankan oleh negara jiran akan berjalan dengan lancar seperti yang dirancang.


Indonesia Sekat Facebook, Instagram Dan WhatsApp Bagi Menghalang Perkongsian Berita Palsu

Aplikasi media sosial sememangnya pemain peranan penting buat majoriti pengguna ketika ini. Aplikasi-aplikasi ini bukan sahaja digunakan untuk berhubung bersama kenalan malah sudah menjadi wadah perkongsian maklumat dan berita.

Walaubagaimanapun, tidak dapat dinafikan penggunaan media sosial secara meluas secara tidak langsung turut menjemput kepada penularan berita palsu yang secara langsung cenderung untuk menggugat keamanan dan keselamatan negara.

Menko Polhukam @wiranto1947: Untuk sementara, untuk menghindari penyebaran berita bohong, dilakukan pembatasan akses media sosial.https://t.co/ns6OyEyJew pic.twitter.com/jKe0SerdIZ

— CNN Indonesia Daily (@CNNIDdaily) May 22, 2019

Bersempena dengan keputusan pilihanraya presiden Indonesia yang dimenangi Joko Widodo, negara tersebut telah memilih untuk menyekat tiga aplikasi media sosial melibatkan Facebook, Instagram dan WhatsApp.

Keputusan ini dibuat setelah penularan berita palsu ini dikatakan telah memporak-perandakan negara mereka serta mencetuskan rusuhan. Setakat ini dilaporkan terdapat enam individu yang terkorban manakala 200 mangsa yang cedera parah. Menurut laporan daripada Amanz, sekatan ini cuma dijalankan buat pengguna selular manakala pengguna internet berwayar boleh mengakses seperti biasa.


Indonesia Tamatkan Usaha Kumpul Serpihan Sebahagian Kapal Selam KRI Nanggala-402

Tenggelamnya kapal selam Indonesia, KRI Nanggala-402 di perairan Bali pada 21 April telah mengorbankan seramai 53 orang anak kapalnya. Susulan itu, usaha mencari serpihan kapal selam ini diteruskan untuk mengetahui punca sebenar kemalangan.

Terbaharu, pihak berkuasa Indonesia dalam satu kenyataan semalam secara rasminya mengumumkan usaha pencarian dan mengumpul serpihan kapal selam KRI Nanggala-402 telah pun berakhir. Perkara ini disahkan sendiri oleh jurucakap Tentera Laut Indonesia, Julius Widjojono.

“Usaha menyelamat sudah tamat dan sebahagian kapal yang belum ditemui akan dibiarkan untuk kekal terus tenggelam di dasar laut.

“Misi mengumpul serpihan KRI Nanggala dianggap gagal kerana tiada mana-mana pihak yang mampu mencarinya dalam kedalaman laut lebih daripada 800 meter,” kenyataan yang dikeluarkan Julius kepada pemberita Reuters semalam, memetik laporan Astro Awani.

A post shared by Erix Soekamti (@erixsoekamti)

Julius menambah, pasukan penyelamat Indonesia turut dibantu pasukan penyelamat dari China yang sudah melakukan lebih daripada 20 kali rondaan di dasar laut untuk mengumpul bukti gambar, video dan serpihan bahagian kapal yang tenggelam itu.

Tidak dilupakan juga, operasi mencari kehilangan kapal selam yang berusia 40 tahun ini turut disertai Amerika Syarikat, Singapura, Malaysia dan India. Difahamkan, KRI Nanggala telah terputus radar selepas melakukan selaman ketika sesi latihan tembakan torpedo di perairan Bali.

Walaupun usaha pencarian serpihan kapal KRI Nanggala dihentikan tetapi usaha untuk mengetahui punca kemalangan kapal ini masih lagi disiasat sehingga kini. Semoga ahli keluarga kepada 53 orang anak kapal KRI Nanggala-402 serta seluruh Indonesia terus tabahkan diri bagi menghadapi ujian ini.

Misi pencarian kapal selam KRI Nanggala-402 telah menemukan kepada sebuah kawah misteri. Klik pautan di bawah untuk membacanya.

Misi Pencarian Kapal Selam KRI Nanggala-402 Menemukan Kepada Sebuah Kawah Misteri

‘Saya Perlu Kuat Kerana Saya Isteri Komander’ – Cerita Isteri Mangsa Tenggelamnya Nanggala 402

Lagu ‘Sampai Jumpa’ Jadi Pesanan Terakhir Kru Kapal Selam KRI Nanggala 402


Indonesia Tawar Ganjaran Kepada Mereka Yang Berani Selamatkan Buaya Gergasi Ini

Selepas beberapa tahun mencuba untuk mencabut tayar yang tersangkut di leher seekor buaya, pihak berkuasa Indonesia baru-baru ini menawarkan ganjaran kepada orang awam yang boleh membantu mereka menyelesaikan perkara itu.

Walaupun sudah beberapa kali mencuba sebelum ini, namun pihak mereka tetap gagal membantu buaya tersebut melepaskan diri dari tayar motosikal yang tercekik antara bahagian badan dan kepalanya.

Perkara itu bertambah teruk selepas rakaman video baru-baru ini menunjukkan buaya yang sebesar empat kaki itu menghadapi masalah untuk bernafas dengan normal.

Tidak mahu perkara tersebut berlanjutan, pihak pemerintah akhirnya timbul dengan idea untuk meminta pertolongan orang ramai yang mempunyai cara untuk membantu mereka.

Bagaimanapun, ketua Agensi Pemuliharaan Sumber Alam Sulawesi Tengah yang menguruskan perkara tersebut berkata tawaran itu bukanlah untuk orang awam mencuba nasib tetapi lebih kepada meminta pertolongan mereka yang mempunyai latar belakang dan kepakaran dalam misi menyelamatkan hidupan liar.

Berkongsi kepada Bangkok Post, dia yang mengeluarkan sendiri duit poketnya untuk ganjaran tersebut turut menasihati orang awam agar tidak mendekati buaya itu demi keselamatan mereka.

Pihak agensi bagaimanapun tidak memberitahu berapakah jumlah ganjaran yang akan diberikan sekiranya ada yang berani tampil ke hadapan dan menyelamatkan buaya tersebut.

Mungkin ada yang berfikiran ini adalah tugas yang tidak sukar untuk dilakukan, namun harus diingat bahawa buaya ini berukuran sehingga empat meter dan pihak berkuasa Indonesia sudah mencuba beberapa kali sejak beberapa tahun kebelakangan ini.

Tahukah anda, rakyat Indonesia juga menjadikan kelawar sebagai salah satu hidangan unik mereka. Klik pautan di bawah untuk membaca.

Kelawar Masak Lemak Merupakan Menu ‘Special’ Di Perkampungan Indonesia Ini

Hanya Di Indonesia, Aiskrim Berperisa Paracetamol Tarik Perhatian Netizen

Inilah Sikap ‘Jijik’ Segelintir Rakyat Malaysia Apabila Berdepan Bangkai Haiwan Eksotik